topic_facet:"Mendekotasun-egoeran dauden pertsonentzako arreta (Heziketa Zikloa). Erdi maila" topic_facet:"Hasierako osasun-laguntza larrialdi egoeretan (Modulua)" topic_facet:"Osasungintza (Lanbide Arloa)" topic_facet:"Animazio soziokulturala eta turistikoa (Heziketa Zikloa). Goi maila" topic_facet:"Haur hezkuntza (Heziketa zikloa). Goi maila" genre_facet:"Curriculumeko baliabideak"\nProposatutako gaia: Mendekotasun-egoeran dauden pertsonentzako arreta (Heziketa Zikloa). Erdi maila Proposatutako gaia: Hasierako osasun-laguntza larrialdi egoeretan (Modulua) Proposatutako gaia: Osasungintza (Lanbide Arloa) Proposatutako gaia: Animazio soziokulturala eta turistikoa (Heziketa Zikloa). Goi maila Proposatutako gaia: Haur hezkuntza (Heziketa zikloa). Goi maila Generoa / Forma: Curriculumeko baliabideak\nAnimazio soziokulturala eta turistikoa (Heziketa Zikloa). Goi maila 1 Gizarte eta kultur zerbitzuak (Lanbide Arloa) 1 Gorputz eta kirol ekintzak (Lanbide Arloa) 1 Gorputz eta kirol ekintzen sustapena (Heziketa Zikloa). Goi maila Hasierako osasun-laguntza larrialdi egoeretan (Modulua) Haur hezkuntza (Heziketa zikloa). Goi maila Gehiago ... 1 Lanbide Heziketa 1 Landa inguruneko gorputz eta kirol ekintzen gidaritza (Heziketa zikloa - LOE). Erdi maila 1 Lehen laguntzak (Modulua) 1 Lehen laguntzak eta uretako sorospena (Modulua) Mendekotasun-egoeran dauden pertsonentzako arreta (Heziketa Zikloa). Erdi maila 1 Oinarri biologikoak,osasuna eta lehen sorospenak (Modulua) 1 Osasun arreta (Modulua) 1 Osasun larrialdiak (Heziketa zikloa). Erdi maila Osasungintza (Lanbide Arloa) Guztiak ikusi ... gutxiago ...


"Teknikari batek ikusiko balu nola grabatzen dudan, sekulakoak botako lizkidake"\nIbilbide oparo bezain anitza du Keu Agirretxea musikariak. Beste hamaika lan egin bitartean sortutako ideiak etxean bertan grabatu eta Behe presioaren erdigunean disko akustikoan bildu berri ditu.\nDiskoa lehenengoz entzun eta pop-folk doinuak direla esan liteke. Baina bigarren entzunaldian, beste hainbat estilotatik edaten duzula ere igartzen da. Zure ibilbideari erreparatuta, zaila da zu etiketatzea.\nBenetako abestiak egitea izan dut asmoa. Kantu umil batzuk egin nahi izan ditut, transmititzeko gai direnak, estiloari gehiegi erreparatu gabe. Goxotasunez egin ditut. Egia da, sarritan, disko akustikoa dela entzun eta abesti astun edo goibelekin lotzen dugula. Ez nuen hori nahi, eta nolabaiteko oreka lortzen ahalegindu naiz.\nKolaborazioen ekarpena garrantzitsua izan da horretan?\nDudarik gabe. Nik abestiak defendatu ditzaket gitarra eta ahotsarekin, baina kolaborazioek beste ukitu bat ematen diete, eta beste musikarien ikuspuntua eta nortasuna erantsi diote diskoari. Koloreztatu egin dute.\nEtxean eta zure kabuz grabatu dituzu abestiak. Horrek askatasun handiagoa ematen dizu lana nahieran moldatu ahal izateko?\nEtxean grabatu dudan laugarren diskoa da. UEK, Fjord, Etsaiak edo Governors bezalako proiektuetan aritu naizenean esaterako, ezin nuen halakorik egin, baina proiektu akustiko honekin gai sentitzen naiz horretarako. Gainera, nahieran grabatzeko aukera ematen dizu horrek. Teknikari batek ikusiko balu nola grabatzen dudan, sekulakoak botako lizkidake agian, baina nik horrela egin nahi dut, soinuarekin esperimentatuz. Askotan, estudio batera joan eta ez zara ausartzen buruan duzuna esaten; edo proposatzen duzu eta aurpegi txarra jartzen dizute, eta asmo hori galdu egiten da. Alde horretatik, askatasuna nahi nuen. Bestalde, merkeagoa ere bada, eta gainera, nire bizitza pieza askoko puzzlea denez, ez nuen denborarik hilabetez estudioan aritzeko.\nGitarra, slide gitarra, ahotsa… Perkusioaz ere zu zeu arduratu zara.\nNire musika-tresna gitarra da. Abestu ere egiten dut, eta nire mugen barruan, gero eta erosoago sentitzen naiz, gauza arrarorik egiten saiatu gabe. Baxua jotzen dut, edo jo dezaket behintzat, eta berdin bateria ere. Perkusio aldetik ikusi nuen erritmoaz arduratu nintekeela, eta piano akorde batzuk ere sartu ditut neronek.\nEta nola eraman daiteke hori guztia zuzenekoetara?\n2010ean hasitako laukotea aritzen gara: Iñaki Jaio baterian, Isusko Ramón saxoarekin, Mikel Arakistain baxuan eta ni neu. Uste dut zuzenekoan abestiek irabazi egiten dutela, baliabide asko dituzten musikariak dira eta. Nik diskorako baterian egin dudana, asko hobetzen du Iñakik, adibidez; saxoa ere, ia abesti guztietan sartu dugu; Mikelek eta biok aldiz, hogeita bat urte daramatzagu batera hainbat proiektutan, eta oso ondo ulertzen dugu elkar.\nGaurko musikariak gaitasun tekniko handia bai, baina esateko ezer ez omen du hainbaten ustez. Zer da zure abestiek kontatu nahi dutena?\nAbestiak, hitza eta musikaren arteko fusioa dira, eta nik bien arteko oreka bilatu dut. Ez dut demostrazio tekniko bat egin nahi izan. Horregatik nahi izan ditut kolaborazioak hitzetan ere. Leire Bilbao, Aiert Goenaga eta Mikel Etxabururen hitzak irakurri eta zerbait pizten zait barruan. Musikarekin efektu hori pertsona gehiagorengana helaraztea da nire helburua. Horrekin konformatzen naiz.\nMikel Etxabururen hitzekin osatutako Zubia abestiarekin, Ondarroako Herri Harresia ekarri nahi izan duzu gogora?\nHorrela atera zaigu, ez da neurtutako hautua izan. Hilabete batzuk igaro dira jada, baina guk oso gertutik bizitu genuen, Urtza, Mikel eta hiruok lagun minak baikara. Ez duzu negar egitea erabakitzen, malkoak nahigabe ateratzen zaizkizu; bada, berdin gertatu zaigu guri abesti honekin. Egun horretan sentitu genuenaren ondorioa izan da.\nMusika irakasle ere bazarenez, musika duzu ogibide.\nEuskaraz abesten baduzu, ez da erraza horrekin bizitzeko adina ateratzea. Etsaiak taldean nintzenean, hamabi urtez, ez nuen besterik egiten. Baina beste egoera bat zen: kontzertu asko eskaintzen genituen, disko asko saldu… Gaur egun, eskertuko nuke zuzeneko gehiago izan eta musikari lanari denbora gehiago eskaini ahal izatea. Baina hala ere, ez dut uste irakasle lana utziko nukeenik. Nire diskoko kolaboratzaile gehienak eskolan ezagutu ditut eta gainera izugarri ikasten da eskolak ematen.\nProiektu ugaritan aritu zara. Zure esperientziatik, zein da gurean arrakasta erdiesteko gakoa?\nNire ibilbidean, arrakasta handiena lortu duena Etsaiak izan da. Fjord egin genuen gero, eta horrek ere oso ondo funtzionatu zuen. Baina, orokorrean, harritu egiten nau euskal talde interesgarriak entzun eta urtean bost kontzertu besterik ematen ez dituztela ikusteak. Aldiz, Betagarrik hasitako bide beretik doazen ehunka talde sortzen badira ere, plaza guztiak betetzen dituzte. Egia da gauza berriak proposatzen dituzten batzuk bidea egin dutela: Napoka Iria, Mursego edo Joseba Irazokik adibidez. Merezi dute. Orokorrean, sorpresa asko eraman ditut.\nEtsaiak edo Governors zaleak harritu egiten dira zu kontzertu akustikoak ematen ikusita?\nAskotan esaten didate: “Nola aldatu duzun estiloa, ezta?”. Ez dakite 1997an Zain izeneko proiektu akustiko bat izan nuela eta hiru disko instrumental argitaratu ditudala. Pentsatzen dute beti musika gogorra jotzen aritu naizela, eta bat-batean, gitarra akustiko bat erosi eta honekin hasi naizela, hego haizeak jota edo.\nUrteak daramatzazu honetan, baina euskal musikari hasiberriak badu aurrera egiteko modurik?\nEgoera sozial eta ekonomikoa aldatu egin da, baita antolatzeko modua ere. Lehen astero frontoietan ematen nituen kontzertuak. Orain arraroa da hori. Badaude kontzertuak ematen hasteko tokiak, baina jendeak ez du lehen bezala erantzuten. Talde ezezaguna ikustera ez gara joaten, oro har. Ez dakit ez ote garen Youtuben ikusitakoarekin konformatzen.\nSare sozialak direla eta, hasierako pauso horiek emateko modua aldatu da. Lehen kontzertu pila eskaini behar zenituen zure taldearen izena ahoz aho zabal zedin. Orain irudimen pixka batekin eta bideo batzuk eginda, ezagun egin zaitezke zuzeneko bakar bat ere eskaini gabe.


Trebiñuko hegaztien inguruko bilduma.\nTxoriak, gure auzotarrak liburuxka daIbita Trebiñuko ikerketa taldearen lehen argitalpena, eta asmoa dute gehiago argitaratzeko. Iaz jaio zen Ibita, Trebiñuko Konderriaren inguruko azterketak sustatzeko talde independente bezala, Udalaren babesarekin. Aurten, liburuxkaz gainera, Ibita bekaren deialdia egin dute, eta horren harira Araikoko mendatean, Pozarrate izeneko eremuan, Neolitoko meatzariek ustiatu zuten silex harrobia induskatzeko diru partida eman dute. Llosarekin batera, Ricardo Garaik eta Roberto Gonzalez de Viñasprek osatzen dute Ibita taldea. "Asko dago egiteko Trebiñuko Konderrian, naturaren, hizkuntzaren edo historiaren inguruan, eta txoriena moduko liburu gehiago argitaratu nahi ditugu".


"Iñakiri eta Ainhoari gure babes pertsonal eta solidarioa eskaintzen diegu" : Oarsoaldeko Hitza\n"Iñakiri eta Ainhoari gure babes pertsonal eta solidarioa eskaintzen diegu"\nAinhoa Intxaurrandieta. Argazkia: Urola Kostako Hitza.\nLezoko zinegotzi talde batek, ez haien karguaren izenean baizik eta era pertsonalean, adierazpena izenpetu dute Ainhoa Intxaurrandietari eta Mikel Errazkini babesa adierazteko. Espainiako Kontu Auzitegiak ez zuen deliturik ikusi lezoarra eta azpeitiarra Gipuzkoako Hondakinen Kontsortzioaren (GHK) zuzendaritzan izan zirenean errauste planta geldiarazteko erabakiarekin. GHK-k, ordea, erabaki du epai horri helegitea jartzea.\nHorren harira egindakoa da adierazpena. Hemen, testua, hitzez hitz:\nIñaki eta Ainhoari gure babes pertsonal eta solidarioa eskaintzen diegu azpian sinatzen dugunok. Gai pertsonal gisa, ez diogu inori opa sufrimendua eta mina eragiten dieten egoerei aurre egin behar izatea. Horregatik, funtsezkoa da justizia demokratikoa eta herritar guztien eskubideekiko bermatzailea exijitzea, aldi berean ebazpen justuak bermatuko dituena. Era berean, ordezkari publiko guztiek arduraz jokatu behar dute interes orokorraren eta elkarbizitza sozial eta politikoaren defentsan. Egoerak eskatzen duen mailan ekiteko momentua da. Instituzioetan ardurak eta karguak ditugunok interes politikotik at utzi behar dugu interes pertsonala.\nInteres pertsonalaren eta politikoaren arteko bereizketari buruz esandakoari jarraiki, aurretik aipatutakoaren irakurketa oro ez da tresna politiko gisa erabili behar.\nSinatzaileak: Jesus Maria Martiarena Jaca, Miguel Angel Sanchez Antunez, Maria Noemi Arberas Oses, Irlentz Ortega Ugalde, Enrique Figueroa Laboa, Alfredo de la Puente Pagola, Ainhoa Zabalo Loiarte, Mikel Arruti Salaberria, Ainhoa Intxaurrandieta Ezkurra, Axier Irastorza Alustiza, Angel Portugal eta Igor Cordero de la Fuente.\n+ Ainhoa Intxaurrandieta: «Sententziak gure argudiaketa ontzat ematen du eta aitortza bat da».\n+ Kontu Auzitegian helegitea jartzea onartu du GHK-k.


Tournecoupe - Wikipedia\nGérard BASSAU (2014-2020)\n43° 51′ 48″ N, 0° 48′ 40″ E / 43.863333333333°N,0.81111111111111°E / 43.863333333333; 0.81111111111111Koordenatuak: 43° 51′ 48″ N, 0° 48′ 40″ E / 43.863333333333°N,0.81111111111111°E / 43.863333333333; 0.81111111111111\nAvezan, Bivès, Estramiac, Gaudonville, Pessoulens eta Saint-Léonard\nTournecoupe (frantsesez eta ofizialki: Tournecoupe) Okzitaniako udalerri bat da. Administratiboki Frantziako Gers departamenduan dago, Okzitania eskualdean. 2013an 286 biztanle zituen.\n2007an Tournecoupe udalerrian erroldatutako biztanleak 281 ziren. Familiak 112 ziren, horien artean 28 pertsona bakarrekoak ziren (20 bakarrik bizi ziren gizonak eta 8 bakarrik bizi ziren emakumeak), 40 seme-alabarik gabeko familiak ziren, 24 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 161 etxebizitza zeuden, 123 familiaren etxebizitza nagusia ziren, 26 bigarren erresidentzia ziren eta 12 hutsik zeuden. 158 etxeak ziren eta 3 apartamentuak ziren. 123 etxebizitza nagusietatik 94 bere jabearen bizilekua ziren, 23 alokairuan okupaturik zeuden eta 6 doan lagata zeuden; 5 etxek bi gela zituzten, 11 etxek hiru zituzten, 34 etxek lau zituzten eta 73 etxek bost zituzten. 86 etxek euren parking plaza propioa zuten azpian. 49 etxetan ibilgailu bat zegoen eta 67 etxetan bat baino gehiago zituzten.\nTournecoupe udalerriko biztanleria-piramidea 2009an .\n2007an lan egiteko adina zuten pertsonak 159 ziren, horien artean 113 aktiboak ziren eta 46 inaktiboak ziren. 113 pertsona aktiboetatik 98 lanean zeuden (51 gizon eta 47 emakume) eta 15 langabezian zeuden (10 gizon eta 5 emakume). 46 pertsona inaktiboetatik 20 erretiraturik zeuden, 8 ikasten zeuden eta 18 "bestelako inaktibo" gisa sailkaturik zeuden.\n2009an Tournecoupe udalerrian 121 unitate fiskal zeuden, 259 pertsonek osaturik. Pertsona bakoitzeko diru-sarrera fiskalaren mediana urteko 16.502 euro zen.\n2007an zeuden 10 komertzioetatik, 2 eraikuntza enpresak ziren, 5 ibilgailuen saltze eta konpontze enpresak ziren, 1 ostalaritza eta jatetxe enpresa zen eta 2 zerbitzu enpresak ziren.\n2000. urtean Tournecoupe udalerrian 32 nekazaritza-ustiategi zeuden, 1.725 hektarea erabiltzen.\nAvezan (1,8 km)\nBivès (3,4 km)\nSaint-Léonard (3,5 km)\nGaudonville (3,6 km)\nSaint-Clar (4,3 km)\nEstramiac (4,4 km)\nCadeilhan (5,0 km)\nCastéron (5,2 km)\nMauroux (5,3 km)\nPessoulens (5,7 km)\nBNF: 15256038c (data)\nRetrieved from "https://eu.wikipedia.org/w/index.php?title=Tournecoupe&oldid=7254666"\nThis page was last edited on 3 December 2019, at 12:58.


Pijo kontuak • ZUZEU\nGogoan daukat nola bizi ginen Internet barik, zelan larunbat eguerdiero kate bat osatzen genuen koadrilakoak abisuak elkarri emateko (bostetan Deuston, berandu ez etorri!). Lagun baten zai egoten ginenean ez genion sakelakoari erreparatu behar ordua jakiteko, ezta itxura apur bat egiteko ere. Whatsapp-eko bibragailuak ez zituen berbaldiak hausten eta lasai egiten genituen hitz aspertuak. Sakelakoa gailu arrotza zen guretzat, pijo kontu bat.\nEz dut pentsatzen aurreko garaiak hobegoak izan zirenik. Nork bere bizioak izango zituen-edo, baina intimoagoak ziruditen. Messenger eta Play Stationarekin hazi ginenok ordu asko eman genituen jolasten, ordu gehiegi seguraski. Dena den, biak euren esparru propioa izaten zuten, hau da, etxean erabiltzen genituen zegokien uneetan. Gaur, ostera, guztia batera erabiltzen dugu, bata eta bestea nahastuz eta ez bata ez besteari jaramon eginez.\nOrain liburutegian internet joan zaigula-eta, hau dena gogora ekartzea otu zait. Internet barik zelan bizi ginen gogoratu nahi nuen, besterik ez. Sarea irauli ezin dudanez, denbora profitatzea erabaki dut. Diotenez, urrea balio du denborak, beraz, ez dut baliabide preziatu hau xahutzen duenetako bat bihurtu nahi. Ez dut korrontearen kontra ibaia igongo. Horregatik, artikulu hau idatzi dut; konexio barik joaten ari zaizkidan une hauek gal ez ditzadan. Ez dakit lortzerik dagoen.\n“It is not have a dream… but I have… a Smartphone”// Pascal Maramis (CC)\nPareko leihotik: aukerak


Deportivo Alaves - Nafarberri\nHome Futbola Deportivo Alaves\nOlatz Foruria ordua: 11:32 Futbola,\nDeportivo Alaves, Glorioso izenez ere ezaguna den futbol taldea, 1921.urtean sortut zen eta Gasteizko talde nagusia da. Espainiako futbol ligako lehen mailan jokatzen du eta bertan aritu da 12 denboraldiz (ez jarraian). Bigarren mailan 34 deboraldi eman ditu. 2001ean UEFA Kopako txapeldunordea izan zen eta seguruenik hau izan da gaur arte taldearen lorpenik handiena.\nTaldeak Mendizorrotza zelaian jokatzen du, hain zuzen ere Gasteizeko Cervantes pasealekuan kokatuta dagoenean. 1924an inaguratu zen zelaiak 19.840 lagunentzat tokia du.\nArgazkia Wikimapiari esker eskuratua\nDeportivo Alavesek akziodun asko ditu, baina horietan nagusiena Saski Baskonia da, eta horrela, bazkide nagusiena Josean Querejeta. Alfonso Fernández de Trocóniz da presidentea gaur egun eta Abelardo Fernández entrenatzailea. Taldeak 17.000 abonatu inguru ditu.\nSarrerak, 20 eurotik 65 eurora eskura daitezke normalean\nDenboraldi hau ez da emaitza aldetik taldearentzat onena izaten ari, hori dela eta, taldeak bideo hau egin zuen zaleei eskertzeko eta babesa eskatzeko:\nBideoa Alavesek Youtuben duen kontuari esker eskuratua


Euskal ZIUek 286-816 erizain gehiago beharko lituzkete pandemiaren aurrean, txosten baten arabera\nHego Euskal Herriko zainketa intentsiboetako unitateak, koronabirusari aurre egiteko, 286 erizain gehiagorekin indartu beharko lirateke.\nErizaintzako Kontseilu Nagusiak (CGE) astearte honetan aurkeztu du 'Covid-19 Zainketa Intentsiboetako Unitateetako egoeraren azterketa' izeneko ikerketa, eta bertan zerbitzu espezializatu horietan dauden profesionalen defizita egiaztatu du.\nTxosten horren arabera, pandemiaren egoera ezkorrenean, non ZIUetako ohe guztiak okupatuta egongo liratekeen, Hego Euskal Herriko ZIUetan gaur egun baino 286 eta 816 erizain gehiago beharko lirateke, koronabirusa duten pazienteen ohe kopuruaren arabera. EAEn 511 eta 598 erizain gehiago beharko lirateke, eta Nafarroan 194 eta 218 artean gehiago.\nTarteko egoera batean – Zainketa intentsiboetako oheen okupazioa % 60koa da –, Hego Euskal Herrian 466 eta 576 erizain artean beharko lirateke pazienteak artatu ahal izateko; pandemiak aurreikusitakoa baino bilakaera hobea izango balu, ZIUetako oheen okupazioa % 30ekoa izango balitz, 286 eta 396 erizain gehiago beharko lirateke.\nOhe kopuruari dagokionez, pandemiaren egoera baikorrean, oheen okupazioa % 30ekoa izanik, 159-220 ohe gehiago beharko lirateke EAEko ZIUetan, 41-54 ohe Nafarroan eta 118-166 ohe EAEn. Tarteko egoera batean, oheen beharra 259 eta 320 artekoa izango litzateke lau herrialdeetan, 70 eta 83 artekoa Nafarroan eta 189 eta 237 artekoa Gipuzkoan, Bizkaian eta Araban.\nAzkenik, egoera ezkorrenean, zainketa intentsiboetako unitateetako ohe guztiak beharrezkoak izango liratekeenean, 392 eta 453 ohe artean beharko lirateke EAEko zainketa intentsiboetako unitateetan, 108 eta 121 artean Nafarroan eta 284 eta 332 artean EAEn.


Irurako Udalak ikastaroak antolatu ditu doan - Irura - Tolosaldeko ataria\nIrurako Udalak ikastaroak antolatu ditu doan\nTolosaldeko Ataria 2020-02-27 11:22\nIkastaroak martxotik ekainera egingo dira eta izen emateak martxoaren 6ra arte egin ahal izango dira, kultura bulegoko WhatsAppean: 688 87 48 96.\nGutxienez 12 pertsona beharko dira ikastaro bakoitzean eta 18 urtetik gorakoek hartu ahal izango dute parte. Datak eta ordutegia zehazteko bilera bat egingo da.\nBi ikastaro eskainiko dira:\nNola prestatu bidaia, opor, jarduera eta abarren bideoak (20 ordu):\nGailur mugikor batekin etxean kalitatezko bideoak sortu eta partekatu, youtuben eta sare sozialetan argitaratzeko bideoak prestatu eta editzateko app interesgarriak ezagutu. Grabatutako bideoak hobetzeko teknika sinpleak.\nNola egin kalitatezko argazkiak mugikorrarekin (12 ordu):\nSmartphonen osagarrien argazkigintzako ezaugarriak bereiztea, editatzeko app interesgarrienak ezagutzea. Argiztapena, kolorearen tenperatura...


Zerbitzuak: Eskainitako zerbitzuak - Siadeco\nHasiera Zerbitzuak Eskainitako zerbitzuak\n"Osoa eta integrala da egiten dugun eskaintza."\nIkerketa eta aholkularitzarako egitasmoak, neurrira egindakoak eta ikuspegi integral batetik bideratutakoak izaten dira: proiektu bakoitzaren funtzionaltasunerako beharrezkoak diren lan eginkizun guztiak, bere osotasunean aurrera eramaten ditugu. Ondorioz, jarduten garen lan eremuetan adituak gara ondorengo zerbitzuak eskaintzerakoan:\nProiektuen diagnostiko, planifikazio, egikaritza, jarraipen eta kontrol lanetarako aholkularitza zerbitzuak: ideia, pertsona edota eragile eta baliabideen arteko erlazioa optimizatzeko lan egiten dugu.\nDokumentazio edo kabinete mailako ikerketa: Siadecoren esperientzia eta ibilbide profesional luzeari esker, dokumentuen artxibo zabala daukagu eta azterlan konparatiboak, bilakaera azterketak edota prospekziorako ikerlanak egiterakoan, balio handiko erabilera duen materiala daukagu.\nZuzeneko informazioa biltzea helburu duten landa lan kuantitatibo eta kualitatiboak, teknika desberdinak erabiliz: zuzeneko behaketa, inkestatze prozesuak (pertsonalak, telefono bidezkoak, elektronikoak), elkarrizketa sakonak, talde dinamika eta teknika desberdinak,...eta abar.\nInformazioaren azterketa eta ustiaketa: datu oinarri eta aplikazio informatikoen kudeaketa, informazioaren antolaketa eta bere baliozkotzea; dagozkien babes, sarbide eta kontrolerako neurri guztiak aplikatuz.\nInformazioaren zabalpenerako eta komunikaziorako estrategiarik kreatiboenen diseinua eta egikaritza, bai egitasmo batean jarraitutako prozedurei buruzkoa eta baita lortutako emaitzei buruzkoa ere.\nEragile sozioekonomikoen kudeaketa eta dinamizaziorako aholkularitza espezializatua, egitasmoen aplikazio faseetarako.


Txina Windows-intel 2 in 1 Tablet PC fabrikatzaileak - TPS\nTxina Windows-intel 2 Tablet PC 1ean fabrikatzaileak, Windows-intel 2 Tablet PC 1ean hornitzaileak\nEtxea >2 Tablet PC 1ean > Windows-intel 2 Tablet PC 1ean\nWindows-intel 2 Tablet PC 1ean Fabrikatzaileak\nEtxeko bulegora eta hezkuntzarako oso tableta ezin hobea da.\n11,6 hazbeteko leihoak 2 tablet 1 ordenagailu kalitate handiz hornitzen ditugu CE FCC RoHS-ekin urtebeteko bermearekin. 11 urteko OEM / ODM zerbitzuetan oinarrituta Android pilulak eta ordenagailu eramangarriak, eta 30 I + G ingeniari eta hautsik gabeko 8 muntaia linea eta 150 langile, gure produktuek Europako, Amerikako eta Afrikako merkatu gehienak estaltzen dituzte. Txinan epe luzeko zure bazkide izatea espero dugu ......\nTxina Windows-intel 2 Tablet PC 1ean fabrikatzaile eta hornitzaile profesionalak izanik, TPS pertsonalizatutako Windows-intel 2 Tablet PC 1ean garapenean eta ekoizpenean espezializatutako enpresa da. Zure Windows-intel 2 Tablet PC 1ean salmenta berriena eta garestia garestia izan behar dela esan dezakezu, ezta? Ez, gure produktuak merkeak dira eta deskontuak ere eskainiko ditugu. Ongi etorri gure fabrikako stock handizkako produktuetara. Gainera, gure produktuak CE ziurtagiria du. Informazio gehiago nahi izanez gero, jar zaitez gurekin harremanetan. Lankide dezagun gure artean etorkizun hobea eta elkarren onura sortzeko.\nShenzhen TPS Technology Industrial Co., Ltd. (SZ TPS CO., LTD) 2008an sortu zen eta Txina Windows-intel 2 Tablet PC 1ean fabrikatzaile eta hornitzaile da. Barne eta atzerriko merkatuak zerbitzatzen ditu. Goi-teknologiako enpresetako bat garenez, 3.000 metro koadro, 5 muntaia-linea eta I + Gko 10 ingeniari ditugu, 150 langile baino gehiago. Eta 11 urteko OEM / ODM pertsonalizatutako zerbitzua eskaintzen diegu mundu osoko bezeroei, zerbitzu pertsonalizatuak onartzen ditugu. 12 urteko berrikuntza eta garapenarekin, gure ospe handiko kalitatea Windows-intel 2 Tablet PC 1ean ia mundu osora joaten da, hala nola AEBetara, Europara, Hego Amerikara, Ekialde Hurbilera, Hego-ekialdeko Asian, Ekialdeko Asian, etab.


Neurriak bermatzeko garbiketa lanak egin dituzte institutuaren inguruetan : Bidasoko Hitza\nSegurtasun tarteak bermatzeko garbiketa lanak egin dituzte Talaia institutuaren inguruetan\nHezkuntza Sailaren eskumena izan arren, ikastetxearen atzealdean kokatutako mendi hegala garbitu eta egokitu du udalak.\nTalaia institutuaren inguruak garbitu ditu udalak.\nHainbat garbiketa eta egokitze lan egin ditu Hondarribiko Udalak Talaia institutuaren inguruetan, Juan Luis Silanes Hezkuntza zinegotziak jakinarazi duenez. Aisialdira bideratutako denbora tarteetan osasun segurtasun neurriak ahalik eta hobekien betetzea du helburu esku hartzeak.\n«COVID-19a dela-eta hartu behar izan diren segurtasun eta distantzia neurriak bermatzen laguntzeko, Talaia institutuko ordezkariek ikastetxearen atzealdeko mendi hegala garbitu eta egokitzea behar zutela» adierazi zioten udalari. Hortaz, eskumena Hezkuntza Sailarena izan arren, «egokitzat» jo du udal erakundeak «lan azkar batzuk egitea», eta era horretan, «ikasleek aisialdian leku gehiago izatea», amaitu du Silanesek.


lasartear eta oriatar\n43°16′04″N 2°01′12″W / 43.267777777778°N 2.02°W / 43.267777777778; -2.0243°16′04″N 2°01′12″W / 43.267777777778°N 2.02°W / 43.267777777778; -2.02\n13-260 (19 udaletxean)\n8 km Donostiara\n9.481 (%50.2) 8.899 (%47.1)\n% 26.61 (2016)\nLasarte eta Oriaren bateratzea\n9.4.1.1 Desagertutako klubak\nLasarte-Oria Donostialdeko udalerria da, Donostiatik 8 kilometrora, Oria ibaiaren eskuin ibarrean, altuera ertain-baxuko lur eremuetan. Lurraldearen herena urbanizatuta dago, ibar osoa harturik. Ekialdeko beste bi herenak larreek eta konifero basoek osatzen dute, itsas mailatik 330 metro baino gutxiagoko garaieran.\nBi gune, herri batAldatu\n1180an, Antso Jakituna Nafarroako erregeak Donostia hiria fundatu zuen eta forua ere eman zion. Lasarte Donostiaren menpe geratu zen. Hurrengo mendeetan, eskualdeak herri berriak sortzen joan ziren eta Donostiatik bereizten. 1371n Usurbil sortu zen, eta 1380an Hernani. Lasarten ez zen horrelakorik gertatu eta Hernaniren menpeko auzo, Usurbil eta Donostiatik gertu zegoena, izaten jarraitu zuen.\n1615ean, Urnieta sortu zen Hernani, Donostia eta Aiztondoko Alkatetza Goreneko lurren baturatik. Urnietaren lurrak Lasarteraino iristen ziren. Lasarte-Oria Hernani, Andoain, Donostia eta Usurbil artean geratu zen. Okendotarrek Lasarten zuten oinetxea, egun artean ere eraldaturik zutik dirauena. Antonio Okendo amirala bertara erretiratu zen 1663 ondoren bizitzako azken urteetan, baita bertan hil ere.\n1736an, Hernanik Lasarteri auzo-alkatea, kartzela eta eskola jarri zizkion. XIX. mendean, Espainiako Independentziaren Gerrako britainiar zalditeria bertan kokatu zen, eta Karlistaldian herrian lapurretak izan ziren. 1860an, Lasartek 583 biztanle zituen. Horietatik 450 Hernanikoak ziren eta gainerakoak Urnietakoak. 1916an, ibaiaren mendebaldeko ibarrean, Zubietako lurretan, baina Lasartetik gertu, Donostiako Udal Hipodromoa eraiki zen. Espainian dauden lau hipodromoetatik bat da, eta han zaldi-lasterketak egiten dira udan. Hipodromoa Donostiako turismoari eta goi-mailako gizarteari lotuta egon da. Hala ere, denboraren poderioz, sozialki garrantzia galdu du, egun zaldi-lasterketek bertan jarraitzen duten arren.\n1950, 1960 eta 1970eko hamarkadetan, Lasarte-Oriako biztanleria asko hazi zen, Euskal Autonomia Erkidegotik kanpotik etorritako immigrazioaren ondorioz. Hainbat fabrika egotea (Michelin, Hilaturis, Tejidos del Oria, ATC, Bianchi...) eta Donostiatik hurbil egotea lagungarri izan zen horretan. 1970eko hamarkadaren erdialdetik aurrera, krisi ekonomikoaren ondorioz, biztanleriaren hazkuntza eten egin zen. Testuinguru horretan sortu zen egungo egoera soziologikoa Lasarte-Orian.\nLasarte-Oriak hazkunde handia izan zuen, batez ere, XX. mendean, Hernaniko lurretatik atera eta Usurbil eta Donostiako lurretan barneratu baitzen. Lasarte batez ere Urnietako lurretara ere zabaldu zen. Beraz, bost udalerritako herri banatua bihurtu zen. Hernanitik atera eta Urnietan zehar zabaldu zen. Lasarte eta Oria guneak batu egin ziren.\nUdalerria ez izatea arazo handia zen herritarrentzat, Hernanira edo Urnietara joan behar zutelako udal tramiteak egitera. Ondorioz, auzo-mugimendu bat sortu zen Hernanik eta Urnietak lurrak uztea zuena helburu, Lasarte-Oria sortzeko. Donostiak eta Usurbilek ez zuten lurrik utzi, baina Andoainek Oria hegoaldeko mendi ingurua utzi zion modu sinbolikoan. Udalerriaren sorrera herritar askok babestu zuten; ez, ordea, baserritarrek, landa-gunean bizita, harreman gehiago zutelako Hernani eta Urnietarekin udalerri berriarekin baino.\nAna Urtxuegia (PSE-EE) izan zen Lasarte-Oriako alkatesa udalerriko sorreratik aurrea 24 urtez jarraian, 1986tik 2010 arte. Urte hartan beste postu bat hartu zuen Eusko Jaurlaritzaren bidez.\nJesús María Zaballosek (PSE-EE) bere ordez jardun zuen alkate moduan 2010-11an. Ondoren, Pablo Barrio Ramírez (EH Bildu) izan zen alkatea, 2011tik 2015era.\n2015eko udal hauteskundeen ondoren, Jesús Zaballos (PSE-EE) hautatu zuten Lasarte-Oriako alkate.\n3.881 (% 42,27)\n2.398 (% 26,12)\n1.549 (% 16,87)\n966 (% 10,52)\n387 (% 4,22)\nHauek izan dira Lasarte-Oriako azken alkateak:\nAna Maria Urtxuegia Asensio 1986 a 1987 Euskadiko Alderdi Sozialista – Euskadiko Ezkerra\nAna Maria Urtxuegia Asensio 1987 1991 Euskadiko Alderdi Sozialista – Euskadiko Ezkerra\nAna Maria Urtxuegia Asensio 1991 1995 Euskadiko Alderdi Sozialista – Euskadiko Ezkerra\nAna Maria Urtxuegia Asensio 1995 1999 Euskadiko Alderdi Sozialista – Euskadiko Ezkerra\nAna Maria Urtxuegia Asensio 1999 2003 Euskadiko Alderdi Sozialista – Euskadiko Ezkerra\nAna Maria Urtxuegia Asensio 2003 2007 Euskadiko Alderdi Sozialista – Euskadiko Ezkerra\nAna Maria Urtxuegia Asensio 2007 2010 b Euskadiko Alderdi Sozialista – Euskadiko Ezkerra\nJesus Maria Zaballos 2010 2011 Euskadiko Alderdi Sozialista – Euskadiko Ezkerra\nPablo Barrio Ramirez 2011 2015 Bildu\nJesus Maria Zaballos 2015 2019 Euskadiko Alderdi Sozialista – Euskadiko Ezkerra\nJesus Maria Zaballos 2019 2019 c Euskadiko Alderdi Sozialista – Euskadiko Ezkerra\nAgustin Valdivia 2019 Jardunean Euskadiko Alderdi Sozialista – Euskadiko Ezkerra\na 1986. urtean Lasarte-Oria udalerri bihurtu zen Lasarte (1986 arte, Urnieta eta Hernaniren esku) eta Oria (1986 arte, Urnieta eta Andoainen menpe) batzearen ondorioz.\nUdalaren hezkuntza azpiegiturakAldatu\nBolo jokoan, Lasarteko golf zelaian (1918).\nOriako inguruan, Basaundi bailaran (lehen Esperanza Auzoa zena), Loiolako San Inazio eguna ospatzeko ohitura izan da uztailaren 31an.\nEuskararen maratoia ospatzen da Lasarte, 40 orduz euskarazko ekitaldiak aritzen dira, baina aurten, 2016, 40 ordu horiek gutxi zirenez 40 egungo proposamen bat egin dute.\nLasartear eta oriatar ospetsuakAldatu\nPablo Barrio (Agurain, Araba, 1958), idazlea\nAgustin Mujika Takolo (1960-), irakaslea, enpresaburua, pailazoa eta euskaltzalea. Zaldibian bizi da aspaldiko urteetan, eta Zaldibiako Udalean zinegotzi izan zen.\n↑ Aipuaren errorea: Konpondu beharreko erreferentzia kodea dago orri honetan: ez da testurik eman Euskaltzaindia140araua izeneko erreferentziarako\n↑ «Zahar-etxea - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ r01epd0122e4edf39923e0db0b11fff216b637726, r01eEF101135D3F04C4806230B827B80FC4755949557. (2018-10-24). «Lasarte-Oria» www.osakidetza.euskadi.eus (Noiz kontsultatua: 2020-04-23).\n↑ a b c «Web Eustat. Lasarte-Oriako datu estatistikoak» eu.eustat.eus (Noiz kontsultatua: 2020-04-23).\n↑ «Lasarte-Oria | Donostialdea turismo» Donostialdea. Andoain, Astigarraga, hernani, Lasarte-Oria, Urnieta, Usurbil (Noiz kontsultatua: 2020-04-23).\n↑ «PSE-EEko Jesus Zaballos da alkate berria - Lasarte-oria» Txintxarri.eus (Noiz kontsultatua: 2020-04-23).\n↑ www.euskadi.eus (Noiz kontsultatua: 2020-04-23).\n↑ Susaeta, Igor. «Jesus Zaballos Lasarte-Oriako alkateak dimisioa eman du» Berria (Noiz kontsultatua: 2020-04-23).\n↑ «Jesus Zaballos alkateak dimisioa eman du, "arrazoi pertsonalengatik" - Lasarte-oria» Txintxarri.eus (Noiz kontsultatua: 2020-04-23).\n↑ «Jesus Zaballos alkatearen dimisioaren laburpena - Lasarte-oria» Txintxarri.eus (Noiz kontsultatua: 2020-04-23).\n↑ «Agustin Valdivia izendatu dute alkate - Lasarte-oria» Txintxarri.eus (Noiz kontsultatua: 2020-04-23).\n↑ a b c d Berria. «Somotoko tronutik akusatuen aulkira» Berria (Noiz kontsultatua: 2021-12-24).\n↑ «Yeregui Inza, Valentina - Ahotsak.eus» ahotsak.eus (Noiz kontsultatua: 2018-09-27).\n↑ «Eskolan ere euskaraz - Ahotsak.eus» ahotsak.eus (Noiz kontsultatua: 2018-09-27).\n↑ «Lasarte-Oria - Ahotsak.eus» ahotsak.eus (Noiz kontsultatua: 2018-09-10).\n↑ «Beterrikoa - Ahotsak.eus» ahotsak.eus (Noiz kontsultatua: 2018-09-10).\n↑ «Manuel Lekuona Kultur Etxea - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «Liburutegia - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «Antonio Mercero gunea - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «Kzgunea - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «Udal Euskaltegiak - Lasarte-Oriako Euskaltegia» www.udaleuskaltegiak.eus (Noiz kontsultatua: 2020-04-23).\n↑ «Gazteleku» Lasarte-oria (Noiz kontsultatua: 2020-04-23).\n↑ «Musika eskola - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «Dantza eskola - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «Haurreskola Andre Joakina-Enea - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «Landaberri ikastola - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «Garaikoetxea ikastetxea - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «I.E.S. Oriarte - Landaberri B.H.I. - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «I.E.S. Oriarte - Larrekoetxe B.H.I. - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «Sasoeta ikastetxea - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «Zumaburu ikastetxea - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «Eraikin adimendunen garapen iraunkorrerako LHII - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «C.E.P.A. Lasarte-Oria H.H.I. - Udal-bulego eta Zentro Guztiak» Lasarte-oria (Noiz kontsultatua: 2020-04-23).\n↑ «“Maialen Chourraut” udal polikiroldegia» Lasarte-oria (Noiz kontsultatua: 2020-04-23).\nLasarte-Oriako udalaren webgunea.\nTxintxarri, tokiko aldizkaria.\n(Gaztelaniaz) «Lasarte-Oria», Auñamendi Eusko Entziklopedia.\nAzken aldaketa 7 martxoa 2022(e)an, 21:38(e)tan\nOrriaren azken aldaketa: 7 martxoa 2022, 21:38.


Auzoan dute konponbidea… | Mundua | Berria\nAuzoan dute konponbidea…\nKolonbia da Venezuelako migratzaile gehien hartu duen herrialdea. Mugako zazpi postuk eta ehundik gora bidexkak lotzen dituzte bi herrialdeak 2.219 kilometrotan.\nBogotako El Bosque (basoa) kanpamentuan ia 400 migratzaile venezuelar daude. JON ARTANO IZETA\nSalitre, Bogotako autobus terminala, 07:30. Zortzi metro koadroko bulego koxkor batean jendea ezin kabituta. Eta atarian, ilara luzean, jende gehiago, sartzeko txandaren zain. Bulego hau da Venezuelatik datozenentzako laguntza gune bakarra. Erakunde publikoek harrera gune handi bat egiteko asmoa aipatu dute, baina, gaur-gaurkoz, Migratzaileen Arretarako Fundazioa elizako elkartearen lokal txiki hori da migratzaileen erreferentzia. Txokolate beroa eta ogi zatiak banatzen ari dira, goizero bezala.\nGaitza da venezuelar migratzaileen ataka, eta ez dirudi datorrena samurragoa izango denik: «Migrazioa aurrerantzean ere izango da, eta venezuelarren kopurua hazi egingo da familiak bateratzen hasten direnean», iragarri du Marquezek. Lopez iritzi bertsukoa da: «Maduroren erregimena eroriko balitz ere, estatu kolpe bategatik edo dena delakoagatik, berreraikuntzak urte asko behar lituzke, eta joandako jendea ez da berehalakoan itzuliko. Horregatik, gizarteratzean ahalegin handiagoa egin behar lukete herrialde hartzaileek; batik bat, Andeetakoek; gehiago hitz egin behar lukete integrazioaz, eta ez hainbeste erregularizazioaz».\n«Hedabideek itxuragabe puzten dituzte migrazioaren kopuruak»


Irekia Eusko Jaurlaritza - Gobierno Vasco :: Aiz: “trenbide sare berriak aukera berriak eskaintzen dizkie Euskotreni eta ETS-ri”\nAiz: “trenbide sare berriak aukera berriak…\n<img src="https://www.irekia.euskadi.eus/uploads/cover_photos/24740/original/Jornadas_Inter__FC_23_02_15_(52).JPG" style="max-width:100%" alt="Aiz, en un momento de las Jornadas" />\nAiz, en un momento de las Jornadas Iturria: Irekia\nIntercity zerbitzuen, jatorria edo jomuga Euskadiko Autonomia Erkidegotik kanpo duten zerbitzuen eta merkantzia zerbitzuen ustiapena\nEuskotren eta ETS, Euskal Trenbide Sare Berria martxan jartzearen aurrean\nBilbon egiten ari diren Goi mailako Prestazioko trenbide lineen ustiapenaren azterketarako III. Jardunaldiak\nAntonio Aiz Eusko Jaurlaritzako Garraio Sailburuaren iritziz, “Euskal Y-a martxan jartzeak hainbat aukera eskaintzen dizkie Euskotren operadoreari eta ETS trenbide azpiegituren kudeatzaileari, Intercity zerbitzuak, jatorria edo jomuga gure Erkidegotik kanpo duten bidaiarien zerbitzuak, edo merkantzien zerbitzuak ustiatuz”.\nAizek, gaur asteartean hartu du parte Bilboko Euskalduna Jauregian egiten ari diren Goi mailako Prestazioko Trenbide Lineen Ustiapenaren Azterketarako III. Jardunaldietan. Bertan, mundu osoko garraio modu horretako arduradun nagusiak ari dira parte hartzen.\n“Bidaiarientzako produktuetan eta zerbitzuetan, erkidego arteko Intercity zerbitzuetan eta Iruneraino zirkulatzeko aukeran, Erkidego barruko eta kanpoko zerbitzuetan, Euro-lurraldeko Aldirietan, adibidez, eta Distantzia Ertaineko eta Luzeko Erkidego kanpoko zerbitzuetan ari gara lanean”, azaldu du Antonio Aizek.\nTrenbideko Merkantzia zerbitzuei dagokienez, Araban dauden Jundiz eta Arasur poligonoetaraino luza daitekeen Frantziak hasitako Calais/Baiona trenbideko Autopistaren garapena, Trenbide-portu garraioa eta OFP-a, garraio konbinatua eta Zerbitzu terminalak eta plataformak azpimarratu ditu Aizek\n“Kide bakoitzak ongi definitutako operadore eta azpiegitura kudeatzaile lana egiten duten Euskotren-ETS multzoari dagokionez, abiadura handiko, lurralde mailako eta merkantzietako zerbitzuen errealitate berriari aurre egiteko aukera zabaltzen da, eta horrek, gure ikuspuntutik, erronka bikoitza dakar: antolakuntzari dagokiona, ETS-ren eta, batez ere Euskotrenen, egiturak egokitzeko, errealitate horretara egokitu behar diren enpresa gisa eta, bigarren tokian, operatiboa, trenbide sare berriaren eta haren loturen Ustiapenerako Plan bat izateko”, zehaztu du Eusko Jaurlaritzako Garraio Sailburuak.\nAizek adierazi duenez, “Euskadiko trenbide sare berria, garraio iraunkor sistemaren ardatz nagusi gisa, TEN-T-n definituta dagoen Atlantikoko trenbide igarobidearen parte eta haren Core network da, mugako linean, hegoaldetik datorren sarearekin izan behar duen bat egitean, zein Bilboko sarbidean, TEN-T-ek Portuari ematen dioten garrantzia dela eta. Lehentasunezko ardatzaren parte izanez Europa barruan duen izaeraz gain, Euskadi barruan garraioa egituratzen den modua ere eraldatu behar du”.\n“Euskal Y berria –gehitu du Eusko Jaurlaritzako Garraio Sailburuak– Intercity zerbitzuen bitartez, Euskadiko barne mugikortasunaren ardatz nagusi bilakatu behar da, ez hiriburutik hiriburura soilik, baita gainerako moduei dagokienez ere, eta horretarako aukera ematen duten ibilbideetan, zerbitzu berri horiekin elkarrekintza bultzatu beharko da, eskaria sortuz, garraio eskaintza integratuaren barruan (kadentziako ordutegiak, erabilerraztasuna, txartel bakarra). Hori bai, ez gara pertsonen garraioan soilik zentratu behar, sare berriak, trafiko mistorako parametroekin eraiki denez, merkantzien trafikorako aukera berriak zabalduko baititu”.\n“Sare berriak, ohiko sarean ildoak libre uztea eragingo du, haren ahalmena handituz, eta hori zerbitzu berriak martxan jartzeko erabili ahal izango da”, gehitu du Antonio Aizek. Gaur egun, Eusko Jaurlaritza Garraio Iraunkorraren Plan Zuzendaria burutzen ari da.\nEusko Jaurlaritzak, Gernikako Estatutuak adierazten duenez, EAE barruan aritzen diren trenbide zerbitzuen gaineko eskumenak ditu, zerbitzu horiek eskaintzen diren azpiegituraren titularitatea batena edo bestearena bada ere. “2014tik elkarrizketak ari dira egiten Sustapen Ministerioko Lurreko Garraio Zuzendaritzarekin, baina oraindik ez da berariaz landu abiadura handiko zerbitzuen gaia. Hala ere, ez dago zerbitzu horiek ADIF-en sare iberiarrean eta metro bateko zabalerakoan eskaini daitezkeen zerbitzuekin ez parekatzeko arrazoi juridikorik”, azaldu du Aizek.\nUne honetan, zerbitzuei zein Interes Orokorreko Trenbide Sarearen parte den azpiegituraren transferentziei buruzko negoziazioei berriro ekiteko Garraio Sailburuak bidalitako gutunari Sustapen Ministerioak eman beharreko erantzunaren zain dago Lakua.\nEuskotrenek eta ETS-k, bi enpresetako teknikariek osatutako diziplina anitzeko lan taldea eratu zuten iaz, Sare berriaren egituraketarako eszenatokiak eta 2020ko epe laburrean, 2030eko epe ertainean (“core network” RTE-T) eta 2050eko epe luzean (“conprehensive network” RTE-T) izan behar dituen loturak aztertzeko.\n“Helburua –gehitu du Aizek–, UIC-k bere aditu taldearekin aztertuko eta osatuko duen lanerako lehenbiziko dokumentua edukitzea da. Izan ere, Euskotren-ETS Lantaldeak egindako dokumentuan oinarrituz UIC-k bere ekarpenak egingo ditu, proposatutako zerbitzuen ezarpenerako erreferentziazko dokumentua osatzeko”.\nEusko Jaurlaritzako Ingurumen eta Lurralde Politika Saila Sustapen Ministerioarekin negoziatzen ari da, Eusko Jaurlaritzak, EAE-tik oso-osorik ari diren trenbide zerbitzu guztien transferentzia bere gain har dezan\n#Euskotren se voit comme beaucoup plus qu'un simple opérateur ferroviaire basque - http://t.co/HXMSX35DAO (ES) - @Aquitaineuskadi\nJornadas_Inter__FC_23_02_15... 4 MB (JPG)\nIñaki Barrón, Jean Pierre Loubinoux, Jean Coutou


Laguna del Juncal - naturgune babestuak - navarra.es\nLaguna del Juncal - naturgune babestuak\nJuncaleko Aintzira natura-erreserba (RN-23)\nNaturaren aldetik, erakargarria bezain ezezaguna bada ere, Tafallak landu gabeko harribitxi bat dauka. Bisitari gutxi ditu, baina gozamen hutsa da uretako hegaztientzat; koartza-kolonia handiarentzat, adibidez. Horregatik da Juncaleko aintzira ornitologia zaleen begietako ninia; toki guztiz aproposa hegaztiak ikusteko, baina begirada guztietatik urrun.\n/documents/57648/134279/LGI_MG_2677+%281%29.jpg/329c0c7a-46ba-c54f-493d-8458c016a61c?t=1527850384000 Zingira-berdantza emea Lander Goñi Irigoyen\nJuncaleko aintzira Erdialdean dago, Tafallan. 60 hektareako natura-erreserba da, jatorriz endorreikoa, hau da, itsasorako ibai-irteerarik gabea. Tertziarioan osatu zen, Pirinioak, Kataluniako Kostaldeko Mendilerroa eta Iberiar Mendikatea azaleratu zirenean, arro itxi bat utzi zuten erdian, itsasotik isolatua, eta han aintzira handi bat osatu zen. Mendietatik behera zihoazen ibaietako urak sedimentuz eta gatzez beterik zetozen: sedimentuak finkatzen joan, eta gatzak, berriz, atxikiak gelditu ziren, behin aintzirako ura lurrundutakoan. Lurrunketaren ondorioz, gazitasun maila handitu, eta horrek eraginda, kareharriak, igeltsuak eta gatzak metatu ziren. Horra hor aintzira azpiko igeltsuen jatorria. Geroago, komunikazio bat ireki zen Mediterraneoarekin, eta aintziraren arroa egungo Ebro ibaiaren bitartez drainatu zen.\nBerezko hezegune honek hainbat ur-iturri ditu: euria, isurketa-ura (arroan atxikitako euri-ura), Resanoko iturriak dakartzan urak eta lurpeko ekarpenak. Resano iturburu txiki bat da, Monte Planoko koroan esekitako terrazatik heldu dena.\nEgia da hezegunearen funtzionamendu hidrologikoa funtsezkoa dela bertako habitatak kontserbatzeko, baina, egiazko balioa aintziran babesten diren uretako hegaztietan datza. Ikusgarria da naturguneari darion bizia, eta entzutekoa modukoa, hegaztiek eragiten duten zalaparta. Txilinporten eta kopetazurien oihuak eta plisti-plastak, zingira-mirotzen lur-arraseko hegaldiak, edo koartzen mugimenduak eguneroko kontuak dira aintziran. Koartzak handiak eta lerdenak dira, eta lumajea zuri urdinxka dute. Arras hegazti taldekoiak dira; beraz, kolonia handiak osatzen dituzte, eta oso lotuak daude ur-inguruneari. Denbora gehiena uretatik hurbil edo uretan sartuta ematen dute. Hegazti negutarren artean, aipatzekoa da zingira-mirotzaren eta mirotz zuriaren etzaleku negutar garrantzitsua. Gainera, igarabak eta bisoi europarrak ere aintzira noizbehinka erabiltzen dute.\n/documents/57648/134279/EBM-9528-2Amazing%2C+Country%2C+La+Rioja%2C+MYN%2C+Nature%2C+Ophrys+speculum%2C+Plants%2C+Spain%2C+Travel%2C+Villarroya-Gatum-Yerga.jpg/23470628-ca91-394c-213b-6c4ef6116c75?t=1527850385000 Orkidea Eduardo Blanco Mendizábal\n/documents/57648/134279/LGI_186_20091031D0002.jpg/5ce9cfe7-d365-444e-f11e-ccea869ff607?t=1527597630000 Lertxuntxo itzaina Lander Goñi Irigoyen\nJuncaleko landaretza erabat da hezegune mediterraneoetan hazi ohi dena bezalakoa. Beraz, lezkadiak eta fenalar belardiak dira nagusiak, baina izenak berak salatzen digun bezala, badira hainbat ihi mota, hala nola ihi beltzak eta itsas ihiak, besteak beste.\nInguruan, nekazaritza-alorrak dira nagusi. Duela gutxi samar arte, lehorreko nekazaritza landu da gehienbat, baina Nafarroako Ubidea iristearekin batera, lurzatien berrantolamendua egin da, eta horren ondorioz, nekazaritza ureztatua da nagusia sektore batzuetan.\nJuncaleko aintzira natura-erreserba da 1987tik aitzina, Nafarroako Gobernuak erabakita, eta halaber, hezegune interesgarria denez, Kontserbazio Bereziko Eremua ere izendatua dago.\n50/2016 FORU DEKRETUA, uztailaren 20koa\nKartografia: Mapa de municipios Mapa de espacios Mapa de hábitats Mapa de cuenca\nPrentsa-oharra, 2016-07-20: Kontserbazio bereziko eremu izenda Juncaleko Aintzira (Tafalla)\nKalandria Eduardo Blanco Mendizábal\nBasahatea Eduardo Blanco Mendizábal


Ukipenaren ondorio sozialak [Sareko Euskal Gramatika]\nElebitasun nozioa bi hizkuntza erabiltzeko gaitasuna duen norbanakoari aplikatzen zaio. Batzuek izendapen hori komunitateari ere aplikatu diote, eta orduan elebitasun soziala litzateke. Kasu horietan bi hizkuntza edo gehiago ukipenean daude komunitate edo gizarte berean. Hizkuntza-ukipen hori desberdina izaten da une eta toki bakoitzean.\nHala ere, elebitasun sozialaren edo gizarte-elebitasunaren ordez, diglosia da hedatu den terminoa. Joshua Fishman soziolinguista amerikarrak landu du bereziki bereizketa hori. Elebitasuna, banako egitatea denez, esan nahi baita norbanakoaren gaitasuna, psikolinguistikari utzi zion, eta diglosia, hizkuntza bat baino gehiagoren erabilera gizarte batean, gizarte-egitatea izanik, soziolinguistikari.\nHarentzat gizarte-faktore eta parametroak indibidualak baino interesgarriagoak ziren. Fishmanentzat norbanakoa, edozein, errore aldakorra besterik ez da gizarte-ikerketaren perspektiban (García eta beste: 17).\nDiglosia, gertakari soziala bada, gizarte osoaren edo bederen gehiengoaren elkarrekiko fenomenoa da, edo hizkuntza-gutxiengo batena, edo gizarte-klase batena.\nAzpi-atal hauek landuko dira jarraian:\nEuskara Institutua, EHU, "Ukipenaren ondorio sozialak", Sareko Euskal Gramatika (SEG), www.ehu.eus/seg


Sopela – 175 orrialdea – Sopela.net\nGaztetxe berria Sopelan!\n2009 abendua 12 Iruzkinik ez\nSopelako Gazte asanbladaren idazkia (euskaraz eta erdaraz)\nSopela, herri polita eta lasaia da, bai, hondartza, helduentzako tabernak, dendak, umeentzako parkeak, edadekoentzako etxea… baina GAZTEONTZAKO ZER? Askotan, gehiegitan, galdetu diegu hori gure udaletxean agintean daudenei…baina erantzunik eta irtenbiderik gabe, esku hutsik itzuli izan gara beti.\nGazteok, ume garaia igarota, ezer gutxi daukagu egiteko, hain eskaintza sozial urria eta alternatiba pobrea duen Sopela bezalako herri batean. Aukerak murritzak dira, eta kirola egitea edo tabernaz taberna ibiltzeaz gain ezin da beste ezer egin. Noizik behinean, hilabetean behin asko jota, udaletxeak enpresa pribatuen bitartez ekintzaren bat edo beste antolatzen badu ere, horrek ez du gazteon aisialdirako premia asetzen.\n2009 abendua 10 Iruzkinik ez\nLamia Taberna Sopelako Bertso Plaza bihurtu zen. Abenduaren 10ean, Berbalaguna Taldeak antolatuta, Galder Bilbao “Txapi”, Jone Uria eta Josu Landeta bertsolariek, saio polita eskaini ziguten. Taberna bete zen eta han bildutako euskaldun guztiek, zaharrek zein berriek, oso giro polita sortu zuten. Amaitzeko kantatzeari ekin zioten. Horretarako propio liburuxkak banatu zituzten.\nGaztetxe Astea eta PTP\n2009 abendua 2 Iruzkinik ez\n“Plan Territorial Parcial” delakoaz (LZP euskaraz) Hitzaldia eta Eztabaida burutu da “Gaztetxe Astea” izenpean Sopelako Gazte Asanbladak prestatutako ekitaldien artean.\nHitzaldia eta ondorengo eztabaida azaroaren 30an (astelehenean) egin zen Plaza Beltza elkartearen lokaletan.\nEztabaidan Sopelako Ezker Abertzaleko zinegotzi bi (Willy eta Ziortza) izan zuten lagun Udaletxeko planak gertutik ezagutzeko (Arau Subsidiarioak, redensifikazio asmoak e.a.)\nAurretiaz, domekan, bizikletaz egindako martxa baten bidez, aukera izan zuten LZPk hartutako esparruak ezagutzeko, eta egindako txikizioak zuzen-zuzenean ikusteko. ¿Que es el PTP?\nGaztetxe eguna… giro ezin hobea\n2009 azaroa 29 Iruzkinik ez\nAzaroaren 28an, larunbatean, “gaztetxe eguna” ospatu egin da Sopelan. Giro ezin hobean gazte talde ederra bildu da goiz-goizetik udaletxeko plazan prestaturik zeuden jarduerak burutzeko.\nMusikaz lagundurik, 13 koadrilak hartu dute parte tortilla txapelketan, eta “Borja” izeneko neska talde batek aurkeztutakoak jaso du lehen saria.: lau lagunentzako afaria Sopelako Lamiak jatetxean.\nLarrinagak eta Fustok lehenengo puntua eskuratu dute Munduko Binakako Txapelketan (45 – 36)\n2009 azaroa 25 Iruzkinik ez\nAtzo Pablo Fustok eta Koldo Larrinagak 45 eta 36 irabazi zuten Urkia eta Lujanen aurka Bilboko Deportivon jokatu zen Munduko Txapelketako partida.\nEgungo txapeldunek ez zuten hutsik egin eta balio handiko puntua lortu zuten.\nHurrengo partida datorren larunbatean, hilak 28, jokatuko dute Gaubeka eta Beldarrainen kontra (arratsaldeko 18:00etan Bilboko Deportivon)\nAzaroaren 28tik abenduaren 4ra, Sopelako Gaztetxe Astea\n2009 azaroa 24 Iruzkinik ez\nSopelako Gazte Asanbladaren eskutik, Azaroak 28an gaztetxe eguna ospatu egingo da herrian, eta egun horretatik abenduaren 4ak arte Gaztetxe Astea izango da bertan.\nGazte Asanblada Sopeloztarraren oharra:\nAste honetan herriko gazteak ditugun nahiak plazaratzeko aukera izango dugu, hain zuzen ere, herritik herriarentzako sortutako gaztetxe autogestionatu baten beharra dagoela adieraziko diogu herriari. Zuen parte hartzea garrantzitsua da gazteon arteko indar metaketa beharrezkoa bait da herriko ametsak amets izaten uzteko. Beraz, denak gonbidatuak zaudete herriarentzat eta herriagatik egindako jai honetara. ANIMATU ZAITEZTE.\nPage 175 of 177« Lehena...102030«174175176177»


Osasunaren esparruan zibersegurtasunaren, pribatutasunaren eta datu-babesaren arloko ekimenik onena izateagatik Sari Nazionala - Datuak Babesteko Euskal Bulegoa\nOsasunaren esparruan zibersegurtasunaren, pribatutasunaren eta datu-babesaren arloko ekimenik onena izateagatik Sari Nazionala\nDatuak Babesteko Euskal Bulegoari, Datuak Babesteko Kataluniako Agintaritzari, Gardentasunaren eta Datu Babesaren Andaluziako Kontseiluari eta Datuak Babesteko Espainiako Agentziari eman zaie.\nOsasunaren Informatikako Espainiako Elkarteak (SEIS) Informatika eta Osasuneko 2020eko Sari Nazionala eman dio Datuak Babesteko Euskal Bulegoari (DBEB), bai eta Datuak Babesteko Kataluniako Agintaritzari (APDCat), Gardentasunaren eta Datu Babesaren Andaluziako Kontseiluari (CTPDAnd) eta Gardentasunaren eta Datu Babesaren Andaluziako Kontseiluari (AEPD) ere, osasunaren esparruan zibersegurtasunaren, pribatutasunaren eta datu-babesaren arloko ekimenik onena izateagatik.\nSEIS elkarteak nabarmendu du kontrol-agintaritzek nolako ekarpena egin duten bereziki babestutako datuen tratamenduan Covid-19aren pandemian; izan ere, datu pertsonalen segurtasunerako eta datu horien babeserako tratamendu bereziak egin behar izan dira.\nHalaber, erronka horri modu koordinatuan aurre egin ahal izateko eta berme juridikorik handienak eduki ahal izateko kontrol-agintza horiek buru gisa jardun dutela nabarmendu da.\nDatuak Babesteko Euskal Bulegoa SEIS elkartearekin elkarlanean ari da duela hamabost urtetik baino gehiagotik urtero egiten den Segurtasuneko eta Osasuneko Datuen Babesari buruzko Foroa antolatzen; bada, aurten eskertzen du eta gogo onez hartzen du SEIS elkarteak emandako sari hori.\nInformatika eta Osasuneko 2020eko Sari Nazionalak (PDF, 682 KB)


Muga zergei ihesi, Harley Davidsonek ekoizpen zati bat aterako du AEBetatik | Ekonomia | Berria\nMuga zergei ihesi, Harley Davidsonek ekoizpen zati bat aterako du AEBetatik\nTrumpi erantzunez, EBk%31ra igo dizkie tarifak AEBetako motorrei. Etxe Zuriak Txinaren inbertsioak mugatu nahi ditu teknologia arloan\nHarley Davidson markako motor bat, artxiboko irudi batean. IAN LANGSDON / EFE\nErasoen eta kontraerasoen artean, muga zergen gerrak AEBetako ikurretako baten enpresa estrategia aldarazi du. Harley Davidson konpainiak atzo jakinarazi zuen AEB Ameriketako Estatu Batuetatik kanpora aterako duela ekoizpenaren zati bat. Europako Batasunera saltzen dituen motorrak AEBetatik kanpo ekoiztea erabaki du, Bruselak AEBetako motorrei jarritako %31ko muga zergei izkin egiteko. EBrena kontraeraso bat izan da, lehen kolpea Donald Trumpen gobernuak eman baitzuen, Europako altzairuari %25eko muga zergak ezarrita eta aluminioari %10ekoak.\nMilwaukeen du egoitza nagusia Harley Davidsonek, Wisconsinen, eta iaz, esate baterako, 40.000 motor saldu zituen Europara. AEBen atzetik, Europako Batasuna du bigarren merkaturik handiena. Joan den barikura arte, AEBetatik EBra saldutako motor bakoitzeko %6ko muga zerga ordaintzen zuen Harley Davidsonek, baina hilaren 22az geroztik %31 pagatu behar ditu. Igoera horrek 1.900 euro garestituko du motor bakoitza. Gainkostua erosleei ordainarazita Europan salmentak asko jaitsiko litzaizkiokeela uste du konpainiak, eta ondorioztatu du errentagarriago zaiola motorrak AEBetik kanpo ekoiztea eta, gero, Europara saltzea.\nBurtsen erantzun txarra\nKonpainiak ohar bidez azaldu du ez dela bere «lehentasuna» ekoizpenaren zati bat herrialdetik ateratzea, «baina aukera jasangarri bakarra da, EBko bezeroek eskura izan ditzaten gure motorrak, eta negozioa bideragarria izan dadin Europan».\nEnpresak ez du zehaztu zein herrialdetan ekoitziko dituen Europarako motorrak, baina iragarri du bederatzi eta hamazortzi hilabete bitartean beharko dituela produkzioa beste herrialde batera ateratzeko. Hiru fabrika handi ditu AEBetan: Yorken (Pensilvania), Kansas Cityn (Missouri) eta Menomonee Fallsen (Wisconsin). Herrialdetik kanpo, beste lau lantegi ditu: Australian, Brasilen, Indian eta Thailandian.\nHarley Davidsonen erabakiak agerian utzi du Trumpen politika protekzionistak albo kalteak ere eragingo dituela AEBetan bertan, hango enplegua kaltetuz. Altzairuaren eta aluminioaren sektorea lagun ditzake, baina motorrena, esaterako, kaltetu.\nBaina muga zergen norgehiagoka hasi baino ez da egin. Trumpek begiz jota du EBko autogintza, eta mehatxu egin dio Bruselari: ez badu ezabatzen AEBetako auto inportazioentzako %10eko muga zerga, AEBek %2,5etik %20ra igoko dizkiete tarifak Europako autoen inportazioei.\nEuropari ez eze, Txinari ere mehatxuka jarraitzen du Etxe Zuriak. The Wall Street Journal egunkariaren arabera, AEBetako Ogasun Departamantua arau berri bat ontzen ari da, Txinako inbertsioak mugatzeko. Trumpek bi helburu dauzka: Txinako konpaniek ez erostea AEBetako konpainia teknologikoak, eta txikitzea AEBetatik Asiako herrialdera doan teknologia esportazioa. Kazetaren arabera, enpresa baten jabetzaren %25etik gora txinatarren esku badago, ezingo dute erosi AEBetako teknologia enpresarik.\nMomentuz asmo hutsa bano ez da Etxe Zuriarena, baina galerekin erantzun zioten atzo AEBetako burtsek.


Getxoko EH Bildutik hainbatetan aldarrikatu dugun bezala, ezinbestekoa da apurka-apurka gure herriko erdigunean espazioa irabaztea auto pribatuei. Kotxeek kaleetako jaun eta jabe izaten jarraitzen dute Getxoko kale eta bide gehienetan, eta bada garaia mugitzeko beste modu batzuei lehentasuna emateko: oinezkoak, garraio publikoa, bizikletak eta abar. Nazioartean hartzen ari diren erabakiak ere norabide horretan doaz, eta Getxo bezalako udalerrietan kotxeei mugak ezarri beharko dizkiegu hurrengo urteetan.\nOsasun-krisiak ere agerian utzi digu gero eta beharrezkoagoak ditugula oinez edo bizikletaz mugitzeko espazioak. Gure herriko bidegorri-sareari dagokionez, EH Bildutik hainbat ekarpen egin ditugu azken hilabeteotan: Errotatxuko zatia osatzea Berangorekin lotura egiteko; Algortako Sarrikobaso kalean bidegorria egokitzea goiko eta beheko bidegorriak lotzeko; Telletxe kaleko bidegorria konpontzea; Maidagan kalean bidegorria sortzea eta abar.\nAreetako Kale Nagusiari dagokionez, Udalak asmoa iragarri du bertan plataforma bakarra sortzeko eta bizikleta eta autoentzako errepide partekatua ezartzeko, Algortako etorbideko ereduari jarraituz. EH Bildutik aurretik adierazi dugun bezala, erabaki hori ez da zuzena mugikortasunaren ikuspegitik, hainbat arrazoiengatik:\n- Norabide bakarreko errepideetan, beharrezkoa da autoak eta bizikletak bereiztea, bestela autoek markatuko dutelako zein den bizikleten norabidea. Hau da, gaur egungo norabidea mantenduko balitz, bizikleta batek ezingo luke Xake Plazatik Bizkaiko Zubira joan errepide horretatik.\n- Segurtasunagatik. Errepidearen zabalerak horretarako aukera ematen duenean, komeni da bizikleten eta autoen joan-etorria bereiztea, seguruagoa baita herritar guztientzat.\nAreetako Kale Nagusiak baldintza biak betetzen ditu: errepideak nahikoa zabalera izan dezake bizikleten eta autoen joan-etorria bereizteko eta pertsona guztien segurtasuna bermatzeko. Kale Nagusian bidegorria egingo balitz, posible litzateke adibidez Gobela kiroldegitik Bizkaiko Zubira igaro, edota Getxoko "eraztun" osoa bete eta Makaleta Etorbidetik Algortako Portu Zaharrera igaro Bizkaiko Zubitik pasatuz, dena bidegorri saretik irten gabe.\nUdalak plataforma bakarraren proiektua mantenduko balu, ostera, ibilbide hori bakarrik kontrako norabidean egin ahalko litzateke, hau da, Bizkaiko Zubitik Xake Plazaraino, baina ez kontrako norantzan. Horixe bera gertatzen da gaur egun Algortako Etorbidean: Txiki Otaegi plazatik Telletxe kalera joateko, ezinbestekoa da kotxeen norantza jarraitzea, edo bestela espaloitik bizikletarekin joatea. Ez dezagun akats berbera errepikatu Areetan.\nHorregatik guztiagatik, honako akordio-proposamena egiten diogu Getxoko osoko bilkurari:\n- Getxoko Udalak konpromisoa hartzen du norabide biko bidegorri bereizitua sortzeko Areetako Kale Nagusian, erabiltzaile guztien segurtasuna bermatzeko asmoz.


2021ko maiatzak 06, ordua: 06:00\nPresioa 811.7 hPa\nPresioa 902.4 hPa\nPresioa 847.6 hPa\nData eta ordua: osteguna, 2021ko maiatzak 06, ordua: 06:00 ordu ofiziala\nEstazioa aukeratu 6.3 Puerto de Navacerrada : 6.3 °C nd Aranjuez : Ez dago daturik Rascafría : Estazioa geroratutako denboran. Último dato disponible de las 06:00 4.5 Buitrago del Lozoya : 4.5 °C San Sebastián de Los Reyes : Estazioa geroratutako denboran. Último dato disponible de las 06:00 Madrid, El Goloso : Estazioa geroratutako denboran. Último dato disponible de las 06:00 9.0 Madrid Aeropuerto : 9.0 °C Alcala de Henares : 8.1 °C Arganda del Rey : Estazioa geroratutako denboran. Último dato disponible de las 06:00 10.6 Colmenar Viejo : 10.6 °C 10.0 Madrid, Ciudad Universitaria : 10.0 °C Pozuelo de Alarcón : 7.7 °C 12.7 Madrid, Retiro : 12.7 °C Tielmes : Estazioa geroratutako denboran. Último dato disponible de las 06:00 5.9 Puerto Alto del León : 5.9 °C Alpedrete : Estazioa geroratutako denboran. Último dato disponible de las 06:00 13.1 Torrelodones : 13.1 °C Rozas de Puerto Real : Estazioa geroratutako denboran. Último dato disponible de las 06:00 14.8 Robledo de Chavela : 14.8 °C 11.6 Valdemorillo : 11.6 °C 10.0 Villanueva de la Cañada : 10.0 °C 7.0 La Pinilla, estación de esquí : 7.0 °C\tPedraza : Estazioa geroratutako denboran. Último dato disponible de las 06:00\tMuñotello : Estazioa geroratutako denboran. Último dato disponible de las 06:00\t7.3 Ávila : 7.3 °C\tGotarrendura : Estazioa geroratutako denboran. Último dato disponible de las 06:00\tArevalo : Estazioa geroratutako denboran. Último dato disponible de las 06:00\t8.9 Segovia : 8.9 °C\tSan Rafael : Estazioa geroratutako denboran. Último dato disponible de las 06:00\tMiguelañez : Estazioa geroratutako denboran. Último dato disponible de las 06:00\tRivilla de Barajas : 9.5 °C\tFuente el Sol : Estazioa geroratutako denboran. Último dato disponible de las 06:00\tPuerto del Pico : Estazioa geroratutako denboran. Último dato disponible de las 06:00\t11.1 Cebreros : 11.1 °C\tArcos de Jalón : Estazioa geroratutako denboran. Último dato disponible de las 06:00\tPastrana : Estazioa geroratutako denboran. Último dato disponible de las 06:00\t12.3 Tarancón : 12.3 °C\tOcaña : Estazioa geroratutako denboran. Último dato disponible de las 06:00\tPantano el Vado : Estazioa geroratutako denboran. Último dato disponible de las 06:00\t3.4 Sigüenza : 3.4 °C\tMandayona : 8.5 °C\tCampisábalos : Estazioa geroratutako denboran. Último dato disponible de las 06:00\t9.7 Guadalajara : 9.7 °C\tBrihuega : Estazioa geroratutako denboran\t12.9 Toledo : 12.9 °C\tCastillo de Bayuela : Estazioa geroratutako denboran\t9.0 Talavera de la Reina : 9.0 °C\tOropesa : Estazioa geroratutako denboran\tAlcázar del Rey : Estazioa geroratutako denboran\tAbia de Obispalia : Estazioa geroratutako denboran


DOCUMENTAMADRID: Berlinalen aurkeztu ondoren, Tatiana Huezok “Tempestad” ekarri du | Zinema | Pantaila handian\nYou are here: Home ∼ 2016 ∼ May ∼ 04 ∼ DOCUMENTAMADRID: Berlinalen aurkeztu ondoren, Tatiana Huezok “Tempestad” ekarri du\n2011ean Mexikoko Dokumenal onenaren saria jaso zuen Tatiana Huezok (San Salvador, 1972) bere lehen filmarekin, “El lugar más pequeño” dokumentalarekin. Hainbat zinemalditan ikusi zen lan honek ateak zabaldu zizkion bere bigarren luzea egiteko. Ustelkeria eta injustiziaren biktima diren bi emakumeak aurkezten duen “Tempestad“ zinta hau Berlinalen estreinatu zen. Bata inmigrazio zerbitzuan lanean zegoela bidegabe gartzeleratu zuten eta basakeri asko pairatu. Besteak alaba desagertuta du. Egunotan DocumentaMadriden ikusi dugu dokumentala eta zinemaldi horretan elkarrizketa hau burutu dugu.\n– Mirian eta Adela dira zure pelikulako bi protagonistak. Nola iritsi zinen euretara?\n“Dokumentalaren zutabea Miriam da. Lagun bat da, 20 urtez ezagutakoa. Duela urtebete ikusi nuen, hain justu kartzelatik atera berria. Nire lagun honek ezin zidan begietara begiratu. Zerbait puskatu balitz bezala. Bere historia kontatu behar nuen“.\n– Eta Adela?\n“Miriamen historiaren ispilua izango zen bigarren historia egotea nahi nuen. Irudi eta narrazio aldetik aurrekoaren kontrapuntoa izango zena. Adela desagertutako seme-alaben bila dabilen ehunka eta ehunka amen ahotsa da. Ez nuen propio emakume bat bilatzen. Aita edo bestelako senide izan ziteken. Baina Adelarekin topo egun nuen eta bilaketa mingarri honetan bere indarrarekin, argitasunarekin eta zuhurtasunarekin maitemindu nintzen. Gainera zirkoan pailazoa da, umeak farrez lehertarazten ditu.”\n“Tempestad”. Zuz.: Tatiana Huezo\n– Ez da gizon protagonistarik …\n“Denek galdetzen dute hori” dio parrezka. “Ez da nahita egindako gauza. Miriamen historia, Miriamen historia da. Eta Adelak familiaren zirkoan lan egiten du. Zirkora joan ginean filmatzera, emakumeak bakarrik azaldu ziren. Emakume ederrak, maitagarriak eta indartsuak. Azkenean bideak sortu zuen hori eta gustatzen zait. Zauri garrantzitsuak dituzten emakume indartsuen filma da.”\n– Esan duzu estilo kontrapuntoa dagoela bi historia artean, Adela kamaran elkarrizketatzen duzulako eta Miriam ez delako agertzen?\n“Bai, ahotsa offean, lekukotza filma da Miriamen partean, road movie bezala kontatua. Miriamek gartzelatik etxera egindako bidaia irudikatzen du. Mexiko iparraldetik, Matamorosetik, Rivera Mayan dagoen Tulumera, hegoaldera, bidaia, 2.000 kilometroko autobus bidaia. Horretan Miriamen aurpegia ez zela agertuko erabaki nuen. Azken baten bere ahotsa aurpegia bakarrarekin ez lotzearren, bidean dauden aurpegia aunitzekin baizik. Esan nahi dut Mexikon edonorri gerta dakioke Miriami gertatutakoa edo Adelari gertatutakoa.”\n– Eta bidai horretan paisaiek eta eguraldia hartzen dute nagusitasuna …\n“Bidaian zehar paisai aldaketak Miriamenek egindako aldaketa sikologiko eta emozionala itxurikatzen du era batean. Gainera dokumentalareko ikerketa euri sasoian egin nuen, konturatu gabe. Euria, ekaitzak, ureztutako errepideak topatu nituen eta giro horrek atmosfera berezia ematen zion dokumentalari. Beraz euri sasoian errodatzea erabaki nuen.”\n– Lehiotik ikusten den horretan arreta ematen du islatzen den indarkeria …\n“Bai. Ikerketa egiten hasi nintzenean erabaki nuen Miriamen bidaia hori egingo nuela. Eta bidai horretan arreta eman zidan Mexikok bizi duen gerra errepideetan ikusten dela. Bidai horretan konboi militar asko ikusi nituen. Kontrol asko daude. Polizia eta militar asko, gehiegi esango nuke errepideetan. Aldiro gelditzen zaituzte, autoa errebisatu, kamaraz grabatu. Eta hori errepidean badago, nire pelikulan egon behar zuen. Mexikok duen egungo aurpegietako bat baita.”\n– Berlinalen estrenatu zenuten. Munduko zinemaldi garrantzitsuenetakoan. Nola hartu zenuen?\n“Berlinaleko “Forum” sailean estrenatu zen. Bi egun lehenago bukatu nuen. DCPa errebisatzen ari nintzen Mexikon. Horregatik nekatuta iritsi nintzen Berlinera. Ia ohartu gabe zer esan nahi zuen Berlinen egoteak. Eta hori eta eskatu zigutenean, eta gainera maitasun handiz, ohartu nintzela zinemaldi garrantzitsu batean arituko ginela. Antzoki zoragarri batean, 800 lagunentzako areto batean estrenatu genuen. Beterik zegoen. Orduan konturatu nintzen Mexikotik kanpo gutxi dakitela Mexikori buruz“.\n– Eta Donostian ikusteko aukera izango dugu?\n“Nork daki. Nahiko nuke bai. Aurrekoarekin, “El Lugar Más Pequeño” filmarekin, 2011ean Donostia Zinemaldian egon nintzen sail berezi batean. Zinemaldi ikaragarria, ikusle ikaragarriarekin. Nik asko maite ditut euskaldunak. Zuek egon zineten nire herrian Salvadorren borrokatzen (lau urte zituela joan zen Mexikora bizitzera Huezo). Are gehiago, nire alabaren izena ezaguna egingo zaizu: Irati“.\nPosted in Zinema Alternatiboa, Zinema jaialdiak Tagged "El Lugar Más Pequeño", "Tempestad", DocumentaMadrid, Tatiana Huezo


Egitasmo fantasmak | Kirolak | GARA Euskal Herriko egunkaria\n2007ko apirilean Tolosan aurkeztu zuten antzeko proiektu bat, 2008ko uztailean, Leioan, eta 2010eko azaroan, Zarautzen. Inor oroitzen da albiste haiek izan zuten oihartzunaz?\nLantzean behin errepikatzen den zerbait da. Tarteka olatu artifizialak eta aisialdia kontsumitzeko proiektu faraonikoak iragartzen ditu udalerri batek. Ez da inoiz agindutakoa betetzen, baina unean politikariek bilatzen duten arreta eskuratzeko balio du. 2007ko apirilean Tolosan aurkeztu zuten antzeko proiektu bat, 2008ko uztailean, Leioan eta 2010eko azaroan, Zarautzen. Inor oroitzen da bere garaian albiste haiek izan zuten oihartzunaz? Zarauzko kasuan, gainera, olatu artifizialak sortzeko egitasmoari 500.000 euro emateko prestasuna erakutsi zuen Diputazioak.\nEzker abertzalea instituzioetatik kanporatuta mantentzeko alderdi guztiek baliatu zuten «alderdien legea». Horrela, bi legegintzalditan oztoporik gabe gauzatu ahal izan ziren bestela ezinezkoak izango liratekeen proiektuak. Horregatik, ezker abertzalearen boto-emaileek berriz ere bozkatzeko aukera izango zutela jakin zutenean, promotore eta politikari askori egitasmo batzuk amaitzeko presa sartu zitzaien.\nSasoi hartan pentsatu nuen aurrerantzean olatu artifizialak sortzeko proiektu pribatuak diru publikoarekin diruztatu nahi zituenak, gutxienez oposizio bat izango zuela. Ez irizpide ekologikoengatik, baizik eta errentagarriak ez diren proiektuak direlako. Soilik herri txikietako egituretan funtzionatzen dute zentzuzko egitasmoek; gainontzean, arrakasta gehien zentzuzkoak ez diren proposamenek izaten dute. Ez hondo artifizialen kasuan, ez igerilekuetan sortutako olatuen kasuan, ez dago munduan errentagarri atera den antzeko proiekturik. Arrakasta gehien Kelly Slaterren igerilekuak izan du, eta, hala eta guztiz ere, ez dirudi hasieran espero zuten bezala funtzionatzen duenik.\nOrain Donibane Lohizuneren txanda da. Berriz ere enpresa pribatu batek beharrezkoa ez den olatu artifizialen igerilekua, lau izarreko hotela eta aisialdia kontsumitzeko eremu bat eraiki nahi ditu, erakunde publikoen laguntzarekin. «Progreso» deitzen duten atzerapenaren aldekoek ohiko argudioak erabiltzen dituzte. «Itsasoaren ondoan bizi gara eta, hala ere, igerilekuak eraikitzen ditugu, zergatik ez eraiki olatuak sortzen dituen igerileku bat», galdetzen du Donibane Lohizuneko auzapez Jean-François Irigoyenek.\nPolitika egiteko modua Euskal Herriaren luze-zabalean berdina da eta alderdi guztiek patroi bera erabiltzen dute. Horregatik, beldur naiz kaxoi batean sartuta zituzten Tolosa, Leioa edo Zarauzko proiektu haien antzekoak berriz aterako ez ote dituzten, zeren uste dut ez luketela benetako oposizio bat izango. Aitzitik, politika egiteko modu bakarra gailendu den honetan, bada itxaropen izpi bat, aldatu dena gizarteak ingurumenarekiko duen sentsibilitate maila baita. Politikariak ohartu ez badira ere, eremu horretan, bai, aldatu dira diskurtsoak eta egiteko manerak. Akats txiki bat hasieran, itzelezko akats bilaka daiteke amaieran, baina zorionez, hau ez da bukatu.


Desmonts - Wikipedia, entziklopedia askea.\nBromeilles, Orville, Puiseaux, Burcy eta Fromont\n84 (%48.3) 86 (%49.4)\nDesmonts Frantziako udalerria da, Loiret departamenduan dagoena, Erdialdea-Loira Harana eskualdean. 2013an 179 biztanle zituen.\n2007an Desmonts udalerrian erroldatutako biztanleak 179 ziren. Familiak 68 ziren, horien artean 12 pertsona bakarrekoak ziren (12 bakarrik bizi ziren gizonak), 28 seme-alabarik gabeko familiak ziren eta 28 seme-alabak dituzten bikoteak ziren.\n2007an 84 etxebizitza zeuden, 68 familiaren etxebizitza nagusia ziren, 13 bigarren erresidentzia ziren eta 3 hutsik zeuden. Etxebizitza guzti hauek 84etxeak ziren. 68 etxebizitza nagusietatik 62 bere jabearen bizilekua ziren eta 6 alokairuan okupaturik zeuden; 2 etxek bi gela zituzten, 8 etxek hiru zituzten, 18 etxek lau zituzten eta 40 etxek bost zituzten. 53 etxek euren parking plaza propioa zuten azpian. 32 etxetan ibilgailu bat zegoen eta 35 etxetan bat baino gehiago zituzten.\nDesmonts udalerriko biztanleria-piramidea 2009an .\n2007an lan egiteko adina zuten pertsonak 116 ziren, horien artean 85 aktiboak ziren eta 31 inaktiboak ziren. 85 pertsona aktiboetatik 81 lanean zeuden (44 gizon eta 37 emakume) eta 4 langabezian zeuden (3 gizon eta 1 emakume). 31 pertsona inaktiboetatik 15 erretiraturik zeuden, 7 ikasten zeuden eta 9 "bestelako inaktibo" gisa sailkaturik zeuden.\n2009an Desmonts udalerrian 69 unitate fiskal zeuden, 187 pertsonek osaturik. Pertsona bakoitzeko diru-sarrera fiskalaren mediana urteko 19.031 euro zen.\n2007an zeuden 6 komertzioetatik, 1 bestelako produktu industrialen fabrikazioko enpresa zen, 2 ibilgailuen saltze eta konpontze enpresak ziren, 1 informazio eta komunikazio enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Desmonts udalerrian 7 nekazaritza-ustiategi zeuden, 339 hektarea erabiltzen.\nBurcy (2,4 km)\nPuiseaux (3,2 km)\nFromont (3,2 km)\nGarentreville (4,1 km)\nRumont (4,2 km)\nBromeilles (4,6 km)\nIchy (4,7 km)\nDimancheville (4,9 km)\nObsonville (5,0 km)\nBriarres-sur-Essonne (5,2 km)\nAugerville-la-Rivière (5,4 km)\nGironville (5,4 km)\nBoulancourt (5,6 km)\nGuercheville (5,8 km)\nBNF: 152605166 (data)


Hatzak zaurian sortzen duena | EIBZko liburutegia\nHatzak zaurian sortzen duena\nIgor Susaeta / 2014-03-12 / 585 hitz\nBikote haustura baten ondorengo obsesioak kontatu ditu Danele Sarriugartek ‘Erraiak’ bere lehen liburuan.\nAntxiñe Mendizabal Elkarreko editorearen iritziz, Danele Sarriugartek (Elgoibar, Gipuzkoa, 1989) badauka erraietara iristeko eta horietan arakatzeko abilezia. Natural, idazkerari lotsa eta konplexuak erantzita, kontatzen ditu, esaterako, sexu eszenak eta gorputzaren erreakzioak, eta nazka puntu bat ere eragin dezake kontaketak, Mendizabalen esanetan. Halere, hori sorrarazi nahi izan duela aitortu du Sarriugartek. Hatza zaurian sartu eta sentsazio guztiak muturrera eraman dituelako Erraiak (Elkar) aurreneko liburuan. Bikote haustura baten ondorengo obsesioak dakarrena kontatu du 2012ko Igartza sariaren irabazleak —Elkar argitaletxeak, Beasaingo Udalak eta CAF enpresak antolatzen dute—, horretarako bakarrizketa moldea aukeratuta.\nHorren aldeko hautua egin du egileak, kontaketan beste ahots bat sartuz gero narratzailearena erraz ezeztatzen dela iruditzen zaiolako. «Gainera, ikuspuntu partzial bat eman nahi nion narrazioari, eta beste bat edo beste batzuk sartzeak inpartzialtasuna dakar». Halere, argi utzi nahi izan du Erraiak ez dela autobiografikoa. Pentsatzen du, gainera, horrek ez duela garrantzirik eta ikuspuntu literariotik hori galdetzea ez dela egokia. «Behin liburua irakurri eta jendeari interesatzen zaion gauza bakarra alde morbosoa baldin bada, horrek esan nahiko du nik idazle eta zuk irakurle gisa zerbait gaizki egin dugula». Liburuak zer esana emango duelakoan dago Mendizabal. Pertsonaiaren barrunbeetan sartzeko eta hor aurkitutako guztiaren berri emateko ariketa egin duelako. Hustu egin delako. «Luma zorrotzez, gainera, idatzitakoari intentsitate handia emanez eta umore garratzez zipriztinduz».\nBikote harreman baten haustura da liburuaren abiapuntua. Deskribatzen du Sarriugartek urratu horrek eragindako obsesioa, baina ez dio hari horri soilik tira egiten. Baliatzen du egoera inguratzen duenaz mintzatzeko: giroaz, familiaz, gizarteaz, lagunarteaz… Ondokoa da liburuaren gai nagusia, egilearen beraren irudiko: «Zer diren harremanak gaur egungo Euskal Herriko gizartean; arazo handirik gabeko giro batean, alegia».\nEta idatzi du harreman horiei buruz, euskara aberatsa erabilita eta hainbat errekurtso literario baliatuta, Mendizabalen esanetan. «Bakarrizketa bat da, bai, baina erabiltzen dituen hizkuntza moldeek engantxatu egiten zaituzte, eta aurrera egiten laguntzen dizute». Kapituluka banatu du egileak estreinako liburua, eta horiei zenbakiak jarri dizkie. Esaterako, 0a dutenetan orainaz hari da, -2 zenbakia duenean iraganaz, eta -6koan are iragan urrunagoaz.\nNarratzailea bakarra da, baina azaltzen dira beste pertsonaia batzuk. Horiei, ordea, izenik ez die eman, eta letra larriz izendatzen ditu. Dela Z, dela Y, dela P, dela U… Alde batetik, erosotasunagatik egin du; eta, bestetik, izenak jartzeak irakurketa baldintzatzen duela pentsatzen duelako. «Izan ere, izen batek eduki ditzakeen konnotazioek zama bat eragin dezakete. Gainera, izenik ez jarrita misterioari eusten zaio».\nSarriugartek plazaratu du liburua, eta iruditzen zaio egin duela egin beharrekoa. Ez du gogoko, gainera, obraz azalpen gehiegi ematea. «Ez da nire asmoa kaleratutakoaz tesi bat egitea». Haren hitzetan, orain irakurleari dagokio baloratzea. Eta irakurleak topo egingo du unibertsitateko ikasketak amaitzen ari den narratzailearekin. Ezin da esan Gasteizen bizi denik, baina usu agertzen da, eta Europako beste hainbat toki ere zerrendatzen dira liburuan; Berlin, esaterako. Kultur aipamen ugari egin ditu egileak, gainera: musikalak (Low, Pixies, Willis Drummond), literarioak (Jack Kerouac, Charles Bukowski…), zinemakoak (Pulp Fiction, Dennis Hopper…), artistikoak (Diego Rivera, Frida Khalo…). Erreferentzia horiek baietz, bere gustuen arabera aukeratu dituela nabarmendu du Sarriugartek.\nLiburuaren berezitasunetako bati garrantzia eman nahi izan dio egileak. Ohikoena izaten da idazleek oharrak orrialde bakoitzaren oinean jartzea. 2012ko Igartza sariaren irabazleak, ordea, azkeneko 32 orrialdeetan bildu ditu ohar motzak, luzexeagoak eta luzeak; 64 guztira. «David Foster Wallacek ere horrela egiten du. Erosoagoa dela uste dut». Ziur mintzo da Sarriugarte. «Horrelakoa naiz». Testuetan ere nabaritzen delakoan dago. Itzulpengintzan lizentziatua, horretan dihardu lanean, eta iruditzen zaio testuak itzultzearen poderioz seguru sortzera iritsi dela. «Jada ez dut esaldi bakoitzean duda egiten». Elearazi itzulpen bloga kudeatzen du Garazi Arrularekin batera.\nKategoria Berria egunkaria, Liburua, etiketak 2014, Berria, Danele Sarriugarte, Elkar, Erraiak, Igartza saria, Igor Susaeta, Liburua by liburutegia. Gorde lotura.


Aurreko hiru kontseiluek epaitegietara joko dute - GARA\nKrisi larria erakundean\nAurreko hiru kontseiluek epaitegietara joko dute\nBadiolak ez die «due diligence»aren kopiarik eman eta ez ditu zuzendu euren kontra publikoki esandakoak\nRealak bizi duen kaos egoera geroz eta sakonagoa da eta, Konkurtso Legea gero eta gertuago egoteaz gain, haustura soziala geroz eta handiagoa da, gauzak are eta gehiago zailduz. Giro horretan, Realeko zuzendaritza batzordean egondako azken hiru kontseiluetako kideek atzo aditzera eman zutenez, Iñaki Badiolaren eta egungo kontseiluaren aurkako neurri legalak hartuko dituzte. Igorritako idatzian agertu dutenez, «babesgabe» sentitzen dira, egungo presidenteak ez dielako euren aurkako salaketak egiteko erabili zuen due diligencearen kopiarik luzatu nahi izan.\nIragan asteartean egindako Batzar Orokorrean, Iñaki Badiolak aurreko kontseiluek ekonomi arloan hainbat irregulartasun egin zituztela adierazi zuen. Hurrengo egunean bertan, Juan Larzabal, Maria de la Peña eta Miguel Fuentesek gidatutako taldeek esandakoak argitzea eta salaketak egiteko erabili zuen due diligencearen kopia bana eskatu zizkioten egungo presidenteari. Jarritako epean Badiolak inolako erantzunik eman ez dienez, aurreko presidenteek epaitegietara jotzea erabaki dute. Era berean, komunikatuan prest agertu dira euren aurkako inolako susmorik duen edozein erakunderi eman beharreko azalpen guztiak emateko.\nBere garaian, Jose Luis Astiazaranek ere idatzi bat atera zuen bere aurkako salaketak gezurtatu eta bera ere epaitegietara joateko prest dagoela azalduz.\nBien bitartean, egungo kontseiluak Batzar Orokorrean izandako emaitzak kontutan hartzeko inolako asmorik ez duela dirudi. Izan ere, hasteko, ez du hamahiru kontseilari izendatzeko inolako keinurik egin eta atzo Antoñana eta Nayaren kargu hartzearen berri soilik eman zuen webgunean. Aldiz, badirudi akzionista talde bat hasia dela bilerak egiten Iñaki Badiola presidentea kargutik kendu ahal izateko. Hauteskundeak deitu ahal izateko, nahikoa dute akzioen %5a lortzearekin.\nKirol alorrean ere gauzak ez daude batere argi eta nahikoa kezkagarria den utzikeria nabari da taldean. Horren erakusle, datorren urteko entrenatzailea nor izango den ere ez dago konfirmatuta. Antza denez, Juanma Lillok jarraituko du, baina inork ez du tolosarra bere karguan konfirmatu eta kirol zuzendariaren berririk ere ez dago.\nBidean den Konkurtso Legeak ekarriko duen aurrekontuaren murrizketa handiarekin eta jokalariak saldu beharrarekin, are eta zailagoa izango da datorren urterako taldea osatzea. Aldiz, gainontzeko klubetan lanean buru-belarri dabiltzan bitartean, Realean lan hori nork egingo duen ere ez dakite oraindik.


232. Bidea eginez | danbolin\n232. Bidea eginez\nAskotan entzun izan dugu, batez ere kanpotarren ahotan, harrigarria dela gure herrian dagoen musika zaletasuna, eta batez ere pop eta rock musika-adierazpenei dagokionean. Eta halaxe da. Paper zaharretan asko bilatzen ibili gabe, 1999ko bat suertatu zait eskuartean, eta izenburu hau irakurri dut: “Rock taldeetako giltzak”, alegia, garai hartan Estazioko biltegian entseatzen zutenen zerrenda eta hara sartzeko giltzak nork zituzten. Batemat, Katekesis, Ihesi, Komando Telebista, Azido, Itzain, Hilobitik dira orduko taldeen izenak. Iraupen gutxiko loreak, esango du baten batek, baina bere bizialditxoa izan zuten, beste talde askok bezala.\nDuela 30 urte, herrian rock and rolla eta beste musika klase batzuk lantzeko asmoz, herriko zenbait musika taldek osatutako elkarte bat ezagutzera eman zen. Elkarte hark, musika lantegi bat sortu nahian, lokal finko bat eskatu zion Udalari. Prozesu luzea eta interesgarria izan zen hura, eta haren ingurumarian sortu zen, esate baterako, euskaraz trikitia eta rocka nahastu zituen lehen taldea: Lin Ton Taun. Ez gara talde horren ibilbide arrakastatsuan sartuko hemen, baina bai lehen aipatu dugun dinamika eta musika-irrika haren sorreran. Harro esan dezaket nik neuk, kultur teknikaria nintzenez, parte pixka bat izan nuela han, baita Zestoako Udalak ere, eta erakundeek ukitzen duten dena simaurra bihurtzen dela esaten duten horiek erraz ikusi dezakete kasu honetan ez zela izan hala. Akaso udala tamainan, hasieran bakarrik eta behar-beharrezko gauzatan, inplikatu zelako, eta gero taldeak bere kasa funtzionatzen utzi zituelako igual izango da, baina tira, ez gaitezen orain polemikatan sartu.\nKontuak kontu, 1990eko abuztuan, hamabi zestoarrek udalari adierazten diote musika talde batzuk antolatzeko asmoa dutela, eta lokal bat eskatzen dute. Beraiek prest azaltzen dira lokalaren egokitzapen lanetan ahal den guztian laguntzeko. Hamabi horiek, propio izendatuta daude idatziaren hasieran, eta merezi du hemen goraipatzea: Biktor Tena, Jon Rezabal, Migel Santamaria, Eneko Iribar, Igor Landa, Joseba Illarramendi, Raul Olaizola, Apolio Etxeberria, Jose Manuel Regil, Antonio Waliño, Andoni Zulaika eta Aitor Alberdi.\nBaina gehiago ere baziren, eta horren seinale, urte bereko (1990az ari gara) Inozente egunaren bezperan, 150 sinadura erantsi zitzaizkion eskaerari eta udalak Eusko Trenbideak enpresaren aurrean gestioak egitea eskatzen zuten geltoki zaharra musika entseguetarako erabili ahal izateko. Nahi hori zabaldua zegoenaren seinale, 150 sinadura horien artean zeuden Xanti Sagartzazurena (orduko alkatea) eta Bizente Olaizolarena (alkateordea).\n1991ko otsailean, baxu eta gitarra ikastaro bat antolatzeko asmoa azaldu zuten gazteek. Luzamenduetan zebilen Eusko Trenbideak, eta erantzuten zuen Eusko Jaurlaritzari eskatu behar zitzaiola geltokia. Eusko Jaurlaritzarengana joan eta hark, berriz, ezetz. Azkenean (1992a bazen ordurako) Jaurlaritzaren zain egon gabe, zenbait ekipamendurekin hornitu zuen udalak geltokia: 2 bozgorailu, erreberberazioa, 8 mikrofono, gitarra-anplifikadorea, potentzia-etapa bat, baxu-anplifikadorea eta nahasketarako mahai bat…\n1993an, geltokia AEKren barnetegi izateko egokitu zen, eta musika taldeek abere hiltegira (han industrialdean bertan) joan behar izan zuten. Ez dakit orduko argazkirik egongo den, baina garai haietan handik pasa ginenok irudi bitxi zein surrealista ikusi ahal izan genuen: abereak zintzilikatzeko kakoak, kateak eta poleak hantxe zeuden, hiltegia funtzionamenduan zegoenean bezala, musikari haietako bat jainkotiar bihurtu eta “deus ex machina” gisa, zeruan zintzilikatu behar bazen-edo.\nPentsatzekoa denez, abere hiltegi haren egoera benetan tamalgarria zen, eta hori zela-eta, han entseatzen zuten talde guztiek (Lin Ton Taun, Se esta kemando la Serrería eta abarrek) egokitzapenak, ekipamendu gehiago eta beste hainbat eskaera egin zituzten. Zenbait obra egin ziren baina handik urte gutxira, Estazioko industrialdean berritze lanak hasi ziren eta hiltegi zaharra eraitsi egin zuten. Geltokiko biltegira, gaur egun dabiltzan lekura, pasa ziren orduan, eta han egin dituzte, oso baldintza penagarrietan egia esateko, hogeitaka urte baino gehiago.\nGarai batean sortutako Leok’k, Mini Leok’k, Leize, Luma, Leiho eta beste hainbat taldek beren lokal partikularrak izan zituzten. Talde berriak, berriz, gogoz zetozen baina baldintza egokirik ez gure herri txikian. Lin Ton Taun, Serrería eta horiek izan ziren, esan dudan bezala, duela 30 urte gero etorriko ziren beste gainontzeko denei bidea ireki zietenak. Bide hori hastapenetan zeuden musika talde horiek egin zuten Gaztetxearekin batera; labur azaltzeko, ordura arte erakundeek kontuan hartu ez zuten pentsaera alternatiboa azaldu zuten, alegia, musikak gazteengan eta gizarte osoarengan duen eraginaz jabeturik, musika mota hori (rocka eta abar) duindu nahi izan zuten, sortu berriak edo/eta hain berriak ez ziren taldeentzat zirkuitu egoki bat garatu zuten, entseatzeko lokalak sortu… Hasierako garai haietatik bospasei urtera, 25 herritar inguru zebiltzan musika talde berrietan Zestoan. Lehen aipatu ditudan Leize, Luma eta Leiho taldeetan zebiltzanez gain, 25 lagun ibiltzea herrian ez zen kopuru makala.\nGaur egun, musika hazi haiek erein zirenetik 30 urte pasa diren honetan, harro egon gintezke gure herrian musikak duen indarraz eta protagonismoaz. Baina garaia iritsi dela uste dut talde horiei denei duintasun apur bat emateko. Horretarako, behar beharrezkoa da gaur egun daukaten lokala goitik behera egokitzea edo, agian, beste duinago bat eskaintzea. Ondoko geltokia dut buruan, esate baterako; seguru nago udalak materiala eta finantzazio pitin bat jarrita eta auzolan pitin batekin, zoragarri geratuko litzatekeela eraikuntza hori, eta horrelako Monumentu Historiko-Artistiko batek beharko lukeen itxura berreskuratuko lukeela.\nHogeitik gora musika talde izan ditugu Zestoan azken 50 urtean. Gehienak azken 30 urte hauetan sortuak. Duela 30-31 urteko musika zale haiek elkartu, eta udalari inplikatzea eskatu zietelako. Zale haiek bidea ireki zuten; haiei esker gara garen bezalakoak; haiei esker harrotzen gara kanpotarrak gure musika ekoizpena goraipatzen dutenean. Gaur bidegile haietako asko musika mundu hartatik pixka bat aldenduta badaude ere, eskerrik asko orduan egin zenuten ahaleginagatik.\nPrevious Article LGTBI Harrotasunaren Nazioarteko Egunaren harira, adierazpena kaleratu du Udalak\nNext Article [ARGAZKIAK] Hasi dira udalekuak


China Earthworm peptidoen fabrika eta hornitzaileak | Huayan\nMateriala Iturria: lurreko zizare freskoa edo lehortua\nEzaugarriak: molekula txikien proteina peptidoa, azkar eta guztiz xurgatu dezake. Oso lagungarria da bihotzeko, garun-hodietako, endokrino eta arnas gaixotasunak prebenitzeko eta tratatzeko.\n1. Garun tronboak tratatzea eta prebenitzea.\n2. Miokardioko infartua tratatzea.\n3. Odolaren biskositate altua prebenitzea.\n4. Bularreko angina, garun infartua, diabetesa, sindrome nefrotikoa, biriketako bihotzeko gaixotasunak eta zain sakonetako tronbosia tratatzea.\n4. Sortu Hainan uharte osasuntsutik, hautatu osagai osasuntsuak eta zerbitzatu munduari.\nHurrengoa: Bakailaoa Arrain Kolageno Peptidoa


Beasaingo eskolek dantzan ospatu dute inauteria - Goierriko Hitza : Goierriko Hitza\nBeasaingo eskolek dantzan ospatu dute inauteria\nEuskal inauterietako ohiko jantziak jantzi dituzte. Galtzagorriak, lamiak, tartaloak, mielotxinak... ibili dira kaleetan zehar.\nBeasaingo eskolek ere ospatu dituzte inauteriak. Euskal inauterietako ohiko mozorroak jantzi dituzte haurrek, eta desfileak eta dantzaldiak egin dituzte. Guraso asko elkartu dira emanaldiak ikustera.\nAndramendi Ikastola, Beasain


Indarkeria matxistari aurre egiteko musika erabiliko dute Gasteizen — Gaztezulo\nIndarkeria matxistari aurre egiteko musika erabiliko dute Gasteizen\nIndarkeria matxistari aurre egiteko musika erabiliko dute Gasteizen Musikaren bidez indarkeria matxistari aurre egiteko kanpaina abian jarri du Gasteizen "Ligoteo sanoa" lantaldeak Dupla taldeko Gari, Ningra eta Haizea musikariekin batera. Barneratutako estereotipoen inguruko hausnarketa bultzatu nahi da. https://www.gaztezulo.eus/albisteak/indarkeria-matxistari-aurre-egiteko-musika-erabiliko-dute-gasteizen https://www.gaztezulo.eus/albisteak/indarkeria-matxistari-aurre-egiteko-musika-erabiliko-dute-gasteizen/@@download/image/EnRRN6qWEAcGnJN.jpg-large.jpeg\nMusikaren bidez indarkeria matxistari aurre egiteko kanpaina abian jarri du Gasteizen "Ligoteo sanoa" lantaldeak Dupla taldeko Gari, Ningra eta Haizea musikariekin batera. Barneratutako estereotipoen inguruko hausnarketa bultzatu nahi da.\nGasteizko Berdintasun Zerbitzuak gazteak hausnarketara bultzatu nahi ditu musikaren bitartez indarkeria matxistako jokabideak identifikatu eta zuzentzeko. Horretarako Libre Izan Nonahi prebentzio kanpaina abiatu du.\nLigoteo sanoa lantegiaren bidez, eta Ningra, Haizea eta Dupla taldeko kidearen laguntzarekin, barneratutako estereotipoei buruzko hausnarketa sortu nahi da, eta generoari dagokionez diskurtso apurtzaileak dituzten artistak ezagutzeko aukera eman.\nMusikaz pentsatzen dugunean dantza etortzen zaigu burura, eta horrekin batera gaua, festa eta ligoteoa. Musika ardatz hartuta, horrek indarkeria matxista areagotzeko duen eraginaren inguruan eta ligatzeko moduen inguruan hausnarketa bultzatuko dute.\nCOVID-aren aurretik eta pandemia garaian nola ligatzen genuen aztertuko dugu, eta ligoteo sanorako proposamen bat sortuko dugu, azaldu dute Berdintasun Zerbitzutik. Kanpainaren barruan antolatutako 4 lantegien arteko bigarrena da otsailekoa.\nLibre izan nonahi kanpaina 12 eta 26 urte bitarteko gazteengana modu dinamikoan iristea du helburu, indarkeria matxistari eusten dioten balioen eta sinesmenen sisteman eragiteko helburuarekin. Programa tresna bat gehiago da Indarkeria matxista prebenitzeko estrategiaren barruan, eta jarduerak bat datoz Hara! Genero Berdintasunerako IV. Planarekin.


Joseba Tapiaren kontzertua, Baleikeko 20. urteurreneko ospakizunak hasteko - Zumaia - Baleike.eus\nJoseba Tapiaren kontzertua, Baleikeko 20. urteurreneko ospakizunak hasteko\nBaleike 2014-06-13 09:06\nBaleike aldizkariak 20 urte bete dituela ospatzeko, besteak beste, bi kontzertu antolatu ditu Baleike kultur elkarteak ekainean. Hauetatik lehena gaur bertan izango da, 22:30etik aurrera, Aita Mari zinean. Bertan izango da Joseba Tapia bere azkeneko diskoa aurkezten. Sarrerek 5 € balio dute eta turismo bulegoan daude aurrez salgai.\nJoseba Tapiak disko berria atera zuen iaz, 'Tximela kapitainaren izarrak' izenekoa. Aipagarria da gitarra jotzen duela Josebak, soinu txikia albo batera utzita. Luis Rezola Tximela kapitainak 1937an El Duesoko kartzelan idatzitako bertso zein poemak musikatu ditu.\nBigarren kontzertua hilaren 27an izango da, hura ere Aita Marin, eta egun horretan Mursego izango da geurean.\nBaleikeko bazkideentzat eskaintza berezia\nBaleikeko bazkideek sarrera bat erosita bigarrena doan jasoko dute, bi kontzertuetan berdin, eta horretarako aurrez erosi beharko dute turismo bulegoan.\nGogoratu ekainaren 21ean Irrien Lagunaken saioa izango dela Sagarbiden, Baleikek eta Urola Kostako Hitzak antolatuta. Azken honetarako sarrerak turismo bulegoan eta Aizpurua liburu dendan daude salgai, 5 euroan.